Етеш тормош, йәшәү бәхете егәрлелектән килә » Табын\nЕтеш тормош, йәшәү бәхете егәрлелектән килә\n14 ноября 2017 йыл | Йәмғиәт\nКрасноусолда Пушкин урамы, 92А һанлы йорт янынан үткән-һүткән һәр кем йәй буйына күҙҙең яуын алып, шау сәскәгә күмелгән күркәм баҡсаға иғтибар итмәй ҡалмағандыр.\nЫсындан да, бында сәскәләрҙең ниндәйе генә үҫмәй, һанай китһәң, розаларҙың – дүрт, хризантемаларҙың ике тиҫтәгә яҡын төрө, петуния, настурция, гладиолус, фуксия һәм башҡа төрлө-төрлө сәскәләр тирә-йүнде матурлыҡҡа сорнай. Зауыҡ менән йыйыштырылған өй эсен дә гөлдәр биҙәй. Әлбиттә, баҡса ғына түгел, үҙенсәлекле заманса биҙәлешле йорт та күркәмлеге менән айырылып тора. Был матур йорт хужалары кемдәр тиһегеҙме? Бында Ерек\nауылы һылыуы Ирина Тимербай ҡыҙы менән Мәндем егете Раил Миңнур улы Йәнмырҙиндар ғаиләһе йәшәй. Красноусол ауылы көнө айҡанлы иғлан ителгән конкурста "Иң матур йорт” номинацияһында тап уларҙың йорто билдәләнеүе осраҡлыҡ түгел.\nЙәнмырҙиндар 2009 йылда өйләнешә. Йәш ғаилә башта ауылда йәшәй. Ирина Ерек ауылындағы "Башнефть” заправкалау станцияһында (хәҙер Красноусолда), ә Раил Себерҙә эшләй. Үҙ донъяларын ҡорорға уйлап, Красно-усолда төпләнергә ҡарар иткән ғаилә бында һалған өйҙәренә төкәтмә төҙөргә тотона. Һәм күп тә үтмәй, эшен теүәлләп 8х14 метр ҙурлыҡтағы иркен, бар уңайлы шарттар булдырылған йорттарына күсеп киләләр. Гараж, мунсаһы ла бар, быйыл\nйорттарының тирә-яғын евроштакетник менән уратып алғандар. Ғөмүмән, донъяларына һоҡланмау мөмкин түгел, тормоштары етеш. 15 сутый ер участкаһында бәрәңге, йәшелсә-емеш үҫтерәләр, сортлы баҡса еләге лә мул уңыш бирә. Йылдың-йылы ҡаҙ, өйрәк алып ҡарайҙар.\nКүптәргә өлгө булырлыҡ итеп, татыулыҡта йәшәгән уңған Йәнмырҙиндар ғаиләһендә ике бала үҫә. Өлкәне Булатбай Красноусол башҡорт гимназия-интернатында 2-се класта уҡый, ата-әсәһенең оло ярҙамсыһы, ә бәләкәсе Рәмис 5 йәштә, "Тирәккәй” балалар баҡсаһына йөрөй.\nБыл матур йорттоң хужалары изге күңелле, ихлас, яҡты йөҙлө, ҡунаҡсыл булыуҙары менән дә айырылып тора. Ирина сирләгән әсәһен үҙ янына алып ҡарай.\nБына шулай үҙҙәре ғүмер иткән урамды күркәмлеккә сорнап йәшәй Йәнмырҙиндар ғаиләһе.


Хужалыҡтарҙа бесән 665 мең тонна, сенаж 1 миллион 305 мең тонна етештерелгән.\nВиньямин Иленбаев, «Алға» тоҡомсолоҡ йәмғиәте етәксеһе урынбаҫары:\n«Мал аҙығы әҙерләүҙә тотҡарлыҡтар юҡ. Тәбиғәт шарттары ла яҡшы сифатлы аҙыҡ әҙерләү өсөн ҡулай. Техникалар ватылмай эшләй. Беҙ йәйге ҡоро көндәрҙә ҡышҡа етәрлек сифатлы мал аҙығы әҙерләп өлгөрәсәкбеҙ».\n«Алға» тоҡомсолоҡ заводында сенаж һалыуға июнь уртаһында тотонғандар. Редькин ауылында йәшел масса өсөн алдан соҡорҙар әҙерләнгән. Шулай уҡ Иҫке Бөртөк фермаһында ла әүҙем эш алып барыла. Орлоҡҡа күп йыллыҡ үләндәр сабыла. Уның өсөн аграрийҙар «Полесье» агрегатын ҡуллана. Микроэлементтарға бай судан үләне баҫыуында ла эш ҡайнай. Унда ауыл хужалығында уңышлы эшләүсе Вадим Байтимеров менән Фәүит Закировтар ҙур тырышлыҡ күрһәтә.\nТәфтил Насриев, «Алға» тоҡомсолоҡ заводы механизаторы: «Киләһе уңышҡа минең техника тулыһынса әҙер. Урып-йыйыу осоронда егермешәр сәғәт эшләйем. Ғүмерем буйы баҫыуҙа тир түгәм. Хаҡлы ялға тиклем ике генә йыл бар. Яҙғыһын сәскестә сәсәм, уборкала ошо «Нива» комбайнында эшләйем».\nЛидия Марищук, «Алға» тоҡомсолоҡ заводы мөдире: «Иген ҡаршылар өсөн бөтө шарттар булдырабыҙ. Бишенсе келәт төҙөкләндерелде. Беҙгә бер туҡтауһыҙ төҙөлөш менән шөғөлләнергә тура килә».\nКраснокама районының «Алға» тоҡомсолоҡ заводының барлыҡ өлкәләрендә лә эш ҡайнай. Хужалыҡта cенаждың 71 проценты һалынған да инде. Хеҙмәтсәндәр алдында мал аҙығын үҙ ваҡытында етәрлек әҙерләп, урып-йыйыуҙы ойошҡанлыҡ менән атҡарыу маҡсаты ла тора.


Китапханалар системаһы директорҙары кәңәшмәһе // Йәмғиәт | новости башинформ.рф\nКитапханалар системаһы директорҙары кәңәшмәһе\n12:33, 25 мая 2010 Йәмғиәт\nБөтә Рәсәй китапханалар көнө алдынан, 26 майҙа, Өфөлә Башҡортостан китапханалар системалары директорҙарының йыллыҡ Республика кәңәшмәһе үткәрелә. Ул 2010-2014 йылдарға «Китапхана эшен үҫтереү» республика маҡсатлы программаһын һәм Башҡортостан Республикаһы Мәҙәниәт һәм милли сәйәсәт министрлығының 2010 йылға саралар планын тормошҡа ашырыу сиктәрендә үткәрелә.\nӘхмәт-Зәки Вәлиди исемендәге БР Милли китапханаһы директоры урынбаҫары Рәзил Бикбулатов хәбәр итеүенсә, кәңәшмәлә республика китапхана учреждениеларының үҫеш перспективалары ҡараласаҡ һәм 2010 йылдың беренсе кварталындағы эшмәкәрлегенә йомғаҡ яһаласаҡ. Шулай уҡ китап фондтарын комплектлау, электрон мөхиттә китапхана технологияларын үҫтереү мәсьәләләре лә тикшереләсәк.\nБынан тыш, форум сиктәрендә Бөйөк Ватан һуғышында Еңеүҙең 65 йыллығына арналған «БР-ҙың иң яҡшы башҡорт китабы» IV Республика конкурсы, «БР-ҙың иң яҡшы китапхана сайты» I Республика конкурсы еңеүселәрен һәм дипломанттарын бүләкләү тантанаһы ла планлаштырылған.


Тәүлек командировка аҡсаһынан ҡолаҡ ҡағыу - хеҙмәткәрҙәрҙең кеҫәһенә һуғырмы?!\nРәсәй Финанс министрлығы әлеге матди ярҙамдан баш тартыу яҡлы. Хөкүмәт ҡарарына үҙгәрештәр индерелһә, 2016 йылдан алып командировкала булған һәр көн өсөн чек менән отчет бирергә кәрәк буласаҡ. Юғиһә, йәшәү һәм юл сығымдарынан тыш, бер тин дә түләнмәйәсәк.\nМәскәү. Санкт-Петербург. Ҡазан. Рәсәйҙең һәр төбәгендә лә данлыҡлы «ғәскәров»сыларҙы йылы ҡабул итәләр. Артистар бар көсөн һалып, һәр сығышҡа ныҡлы әҙерләнә. Оҙайлы саҡрымдар үтеү, аҙна-ун көнлөк гастролдәр, бер туҡтауһыҙ репетициялар - быларҙың барыһы ла еңел кисерелә. Әлбиттә, тамаҡ туҡ булғанда. Тик хәҙер тәүлеккә бүленгән командировка аҡсаһын түләмәһәләр - нимә эшләргә?!\nХәйер, йыл аҙағына тиклем «йөҙ» һумлыҡ ярҙам кеҫәлә ҡаласаҡ. Ике аҙнанан Фәйзи Ғәскәров исемендәге дәүләт академия халыҡ бейеүҙәре ансамбле солистары Урал аръяғына оҙайлы гастролгә юллана. Аҡса бар ҙа йөрөп ҡалырға кәрәк.\nӘлегә Рәсәй буйынса тәүлеккә бүленгән командировка аҡсаһының күләме 700 һумдан да артмай. Шулай ҙа бәләкәй генә матди ярҙамға фән менән шөғөлләнеүселәр ҙә риза булып йәшәй. Аспиранттар, докторанттар ғилми эш яҙғанда илдең ҙур китапханаларында эҙләнеү эштәрен алып бара, халыҡ-ара конференцияларҙан да ситтә ҡалмай. Быға ҡушып, киләсәктә өҫтәмә түләүҙәр алыр өсөн раҫлаусы документ - чектар артынан йүгерергә кәрәк буласаҡ.\nБелгестәр билдәләүенсә, был осраҡта бухгалтерҙарҙың эше ҡатмарлаша. «Тау-тау ҡағыҙҙар» - чектарҙы тикшереүгә хәтһеҙ ваҡыт талап ителәсәк. Ә бит хеҙмәткәрҙәр ҙә алдашып, командировкаларҙан ялған документтар алып ҡайтыуы ихтимал. Әлбиттә, бар сығымдар ҙа ҡапланмаясаҡ, түләүҙәр буйынса айырым регламент булдырыу күҙаллана. Иҡтисадсылар иһә үҙгәрештәрҙең һалымдарға бәйле булыуын билдәләй.\nӘлегә был үҙгәрештән һуң кемдең отоуы, йә отолоуы билдәһеҙ. Барлыҡ берләштерә, юҡлыҡ талаштыра тигәндәй, командировкаға йыш йөрөүселәрҙең яңылыҡты кире ҡабул итеүе - көн кеүек асыҡ. Бигерәк тә, төпкөл райондарға юлланыусылар юлда төрлө ҡаршылыҡтарға ла осрауы ихтимал. Чекты ла бит һәр магазин, ашхана етәкселеге биреп бармай.


Хәҙер парҙар йәки егет эҙләп - Видеочивать Бразилия - Bate-Papo!\nХәҙер парҙар йәки егет эҙләп\n5уни, күберәк хәрәкәт итә\nХәҙер парҙар йәки егет эҙләп малай, повеселиться өсөн, Питер һәм повеселиться хәҙер мин, хәҙер йәки бер нисә малай эҙләгән малай, повеселиться өсөн, Питер һәм хәҙер мин повеселиться, 36 йәшлек үткәргес саҡырыу йәки юҡ, мин уның өсөн кешеләрҙең асыҡтан бәхетле татлы һораныСекс менән шөғөлләнеүселәр һәм әүҙем ир-егет түгел мин бәхетле, етеш ала оральный мохтаж ниндәйҙер дуҫлыҡ һәм флирт. Иҫерткес Приоритет контрацепция. Шулай уҡ мин йәшәйем, месье Дпекстра Некрасовка: Сәләм ҡарар. Минең исемем Roman, дөйөм алғанда, мин яңғыҙ булырға яратам, миңә төрлө ролдәрҙе уйнарға мөмкин, һәм үҙ фатирҙары, машиналары бар, беҙ өйҙә йәки беҙ һин миңә осрауы мөмкин. Мин анимация менән повеселиться теләйем. Шулай итеп, беҙҙең 95-се ҡыҙ роле ниндәй уйын 5 48 болдырев н 155 бюст ҡушыла ала, ире өсөн ижад пар, тулы павий урын эҙләп октябрендә октябрь дуҫтар, мөхәббәт мөнәсәбәттәре өсөн йән ире ғаилә сығыш культивациялай, һүрәтләү, күҙәтеү яһап, мин бөтә тәҡдимдәр, эш эҙләй теләгәнде улар түләй, мин һәр ваҡыт физик һәм әхлаҡи тойғоларын кәмһетә өсөн яза бирергә яратыусы, көслө, оялыу һәм оялыу, йәки һуға һуға, матур квадрат өсөн бағыусылар табып, төрөн тәбиғи, нәҙек. Мин кроссдрессер мин фотоһүрәттәрҙе ебәреү өсөн, әлеге цитаталар менән поздороваться. Ни тиклем күберәк тел таба, дуҫтары һәм мин үҙем. Мин был донъяға ҡатын-ҡыҙ тиң шарттарҙа ҡул ҡуйырға мөмкинлек бирергә кәрәк. Мин ҡатын-ҡыҙ булырға теләгән ҡатын-ҡыҙҙар өсөн идеал булды.\nГейне түгел мин, ир-егеттәрҙең барыһы ла тигеҙ.\nСәләм, Егеттәр. Анна минең исемем, мин лесбиянки, ижади ҡарашлы һәм һығылмалы. Ул бер ваҡытта ла яҡшы мөнәсәбәт булды 24 йыл ғы бер йүнәлеше.\nБер ниндәй ҙә яуаплылыҡ тоя ул\nУлар табырға теләүсе ҡыҙҙар өсөн идеаль кемдер етди, әммә был ҡурҡыныс түгел, мин оҙаҡ сроклы перспективала, эҙләйем мин һау-сәләмәт тыуған ҡыҙҙар һәм ғаилә тартыусыларҙа булдырылған.\nМин ир-аттың, мин 39 йыл, мин дә мөнәсәбәт булдырыу. Мин йәшәгән Фатир, кредит һәм кредит, мин әйтергә теләмәйем. 172 үҫеш, Православие ауырлығы 70 кг.\nАртабанғы аҙым өсөн, миңә һин кәрәк булһа, мин ҡыҙыҡ кеше эҙләп, улар менән һөйләшеү булды, һәм, бәлки, Дуҫлыҡ гея идеалы һаман да булыр ине, аралашыу өсөн, ә ҡайһы саҡ күрмәһәм дә был сайттар һәм интернет-сервис йылдың 18 йәштән өлкән Кеше.\nРәсәй 77.15 тора-114 бойороҡ теркәү палатаһынан мәғлүмәттәр буйынса 76 шәхси операторҙарға 0034 01.07.2015.\nасыҡ белдерҙе барыу өсөн веб-сайттар һүҙ, фраза, һөйләм, иғлан, мәҡәлә, мәҡәлә, фекер, мәғлүмәт һәм башҡа биттәрендә баҫылып советы-мәғлүмәттәр, барлыҡ, сайттағы урынлаштырылған, был, тик ул ғына ут һәм килеүселәр. Был сайтты йәки Уның законлылыҡҡа ҡаршы бер ни эшләй ҡаршы түгел, рәсәй федерацияһы.\nПортугал теле, бразилия\nKe Negara Sejarah\nшәхси танышыу видео ҡыҙы менән бушлай ч рулетка ҡыҙ менән видеочить ҡыҙ менән аралашыу онлайн ҡыҙы менән бушлай видеочить 18 рулетка видео чат мөнәсәбәт танышыу өсөн ҡатын-ҡыҙҙы яңғыҙ ч видео трансляции видеочить танышты


40 йыл белем биреүгә бағышланған ғүмер\n4 Февраль , 16:50\nҠужанаҡ ауылында йәшәгән Зәкиә Хисмәтуллина Малай Муйнаҡ ауылында тыуып-үҫкән. Бала сағы ауыр һуғыш йылдарына тура килә. Был ауыр йылдарҙы әллә ни иҫкә алырға яратмай. Ә бына үҙ тырышлығы менән юғары белемгә ирешеүе тураһында бик ихлас һөйләй. - Тыуған ауылымда башланғыс мәктәпте тамамлағас, Күгәрсенгә, ете йыллыҡ мәктәпкә барҙым. Уҡырға теләгем көслө булғандыр инде: Үрген мәктәбенә йөрөп, 10-сы класты ла тамамланым. 40 йыл ғүмерен уҡытыуға арнаған педагог Зәкиә Әхмәҙулла ҡыҙы тураһында мәҡәләне беҙҙең "Ейәнсура таңдары"нда уҡырһығыҙ.\nҠужанаҡ ауылында йәшәгән Зәкиә Хисмәтуллина Малай Муйнаҡ ауылында тыуып-үҫкән. Бала сағы ауыр һуғыш йылдарына тура килә. Был ауыр йылдарҙы әллә ни иҫкә алырға яратмай. Ә бына үҙ тырышлығы менән юғары белемгә ирешеүе тураһында бик ихлас һөйләй.\n- Тыуған ауылымда башланғыс мәктәпте тамамлағас, Күгәрсенгә, ете йыллыҡ мәктәпкә барҙым. Уҡырға теләгем көслө булғандыр инде: Үрген мәктәбенә йөрөп, 10-сы класты ла тамамланым.\n40 йыл ғүмерен уҡытыуға арнаған педагог Зәкиә Әхмәҙулла ҡыҙы тураһында мәҡәләне беҙҙең "Ейәнсура таңдары"нда уҡырһығыҙ.


«Киске Өфө» гәзитенең сайты - ТЕЛЕФОН - 2020 - Мәҡәләләр\nҠарты тышҡа сыҡҡандан файҙаланып, йәһәтләп телефонын эҙләргә кереште Сәйҙә ҡарсыҡ. Этен ашатып, шуның ашағанына тексәйеп тороп, маһмай менән һөйләшеп-иркәләтеп, унан яйлап бәҙрәф тарафына ла сәйәхәт ҡылып йөрөп киләсәк әле ул. Был хәлдең ярайһы ғына ваҡытты алырын белә ҡарсығы. Юҡҡамы ни, "сығып айҙанам" тигәнендә әбейен бурылдата-бурылдата ҡалын итеп телеп икмәк ала, калушлы быймаһын, куфайкаһын кейә, башына ҡолаҡсынлы кәпәсен батырып, ҡулына тиренән тегелгән йылы бейәләйҙәрен эләктерә. Кеше сығып ингәнсе шулай утынға барғандағылай итеп кейенәме икән? Яйлап йөрөрөн, йә кәртә яғына, йә баҡса яғына сығып, әле былай, әле тегеләй тексәйеп торорон белеп тә шулай кейенә ул. Сығып инәм, имеш...\n- Ҡайҙа булған шул быныһы? - ҡабаланғанда телефоны ла табылманы. Яҡынса ятыр урындарын самалап байҡап сыҡты, тик күҙенә салынманы бәләкәй нәмә. Ваҡыты тығыҙ булған әбей бушҡа йүгермәләп йөрөй алмай ине һәм ул өй телефонын ала һалып, эргәһендәге дәфтәрҙән ҡарап, үҙенең һандарын йыйҙы. Кресло менән диван араһында ятҡан икән мәлғүн, сыйылдап тауыш бирҙе. Ҡыҙына шылтыратырға кәрәк уға, бая һөйләшкәндә бер нәмәне онотҡан икән. Өй телефонынан шылтыратыу ҡиммәткә төшә тип өйрәткән ҡыҙы, сотовыйҙан шылтыратыу кәрәк. Бая бабайы һөйләшергә форсат бирмәне. Ҡашын емереп, ишаралап, йәненә тейҙе. Әбейенең телефондан оҙаҡ һөйләшкәнен ене һөймәй. "Көнө буйы шунда лаңҡылдайһың", - тип һөрәнләп ебәрергә лә күп һорамай. Әйй, шуны!\nИнде төймәләрҙе йыя башлағайны ғына, ишек аръяғында бабайының быуылып йүткергәне ишетелде. Инә һалып та килә. Сәйҙә лә ишек яғына ыңғайланы, тиктәҫкә улай йәһәт урамаған бит инде, тимәк, нимәлер булған. Әсҡәт ҡарт ингәс тә бер килке эйелеп сәсәп алды, һалҡын һауа ҡуҙғытҡан күрәһең тамағын. Ҡаршы килеп, тексәйеп торған ҡатынында эше булмағандай, шундағы эскәмйәгә ултырып, аяҡ кейемен һалды, бүреген элде лә, куфайкаһы төймәләрен ысҡындырып бөтөп, ҡуйынынан бесәй балаһы килтереп сығарҙы.\n- Эһе! Шулайтҡан тей! - тип Сәйҙәһенең ҡысҡырыуын да яуапһыҙ ҡалдырып, аш бүлмәһенә үтеп, теге мәхлүкте бесәй һауыты эргәһенә төшөрҙө. Уныһы төшкән ыңғайы һауыттағы аш ҡалдығына йәбеште.\nБабайының һыуытҡысҡа һөткә ыңғайлағанын аңғарып, ҡарсығы тағы екеренде: - Сәйҙек кенә һөткә теймә ыштубы!\n- Урамдағы бар берәҙәк бесәйҙәрҙе йыйып алдың инде, өй тулы бесәй хәҙер, - тип башланы Сәйҙә.\n- Бесәй һиңә мишайттаймы? Үҙ алдына йөрөгән нәмәләргә нимәгә бәйҙәнәң? - тип бирешмәне ҡарты.\n- Һинең шулай алйот икәнеңде белеп ҡалдыралар бит бесәйҙәрең ошо тирәлә!\n- Алйот булһам да һинең һымаҡ яуыз түгелмен әле.\n- Яуыз булмайым тип ней, әйҙә, бар, ана, бис йыйып ал берәҙәктәрҙе!\n- Алһам алырмын да, һинән өрөхсәт һорап тормам. Минең пинсейәм өс бесәй аһырарға ғына етер әле. Бер тинен дә күргәнем юҡ, вис һин тотонаң, - тип тә һалды Әсҡәт.\n- Ай, алла! Бутта мин аның аҡсаһына яһанып-кейенеп ултырам! Анна бит, свиткә, газға, емгә китә. Һөтөн дә һатып алам. Һин бесәйҙәреңә эсереп бөтөп тораһың әле көнөнөкөн көнөнә...\nҠарсыҡтың тауышы күтәрелгәнен ишеткән ике бесәй, зал түрендә ултырған ерҙәренән шым ғына төшөп, бабай ята торған бүлмәгә инеп сумды. Улар ҙа белә ҡасан ҡайҙа йәшеренергә икәнде. Был йортҡа үҙҙәренең саҡырылмай килеп, шул ҡарттың мәрхәмәтендә генә көн күргәндәрен дә аңлайҙар. Әбей бит уҫал, "пресс" тип эләктереп ебәрергә генә тора. Ярай әле әлеге бабай яҡлай. Бабай иркәләй, бабай ашата уларҙы.\nЗалға үтеп ултырып, телевизорҙың тауышын көсәйтә төшкән бабайына нимәлер һөйләүҙең дә, әрләүҙең дә файҙаһыҙ икәнен белгән Сәйҙә, ҡул һелтәне лә, оло дебет шәленә уранып сығып китте. Бәләкәй өйөндә ҡаҙҙары баҫып ята, кәртәләнгән мөйөштә һарыҡ бәрәстәре тора. Бәрәстәрен инәләренә ҡушҡас, мейес артында кибеп ятҡан утындарҙы үрелеп алып, усағына тоҡандырып ебәрҙе. Береһе шул мейес артында, икенсеһе урындыҡ аҫтында ултырған ҡаҙҙары һүҙ ҡушҡан шикелле ғығылдап тауыш бирҙе. Сәйҙә лә уларға яуапланы:\n- Утырығыҙ-утырығыҙ, теймәйем һеҙгә, теймәйем. Әйҙә, матур ғына итеп баһып алығыҙ балларығыҙҙы...\n- Аһа? Кем был? - тип үҙ алдына һөйләнеп, исемһеҙ номерға тексәйеп тора бирҙе лә, шылтыратып ҡарарға булды. Гудок төшһә лә, теге яҡтан оҙаҡ ҡына алмай торҙолар. Инде һалайым тигәйне, берәү ашыҡмай ғына яуапланы:\n- Ней... ошонда шылтыратҡанһығыҙ бит?\n- Шулаймы... - тип әйтеп тә өлгөрҙө ир тауышы, сәсәп тә китте. Трубкаһын ситкә алып, оҙаҡ ҡына сәсәне. Сәйҙә уны сабыр ғына көтөп торҙо ла, кире килеп тамаҡ ҡырғас:\n- Ҡалай йүткерәһең! Ауырыйыңмы әллә? - тине.\n- Сәсәтә әле, үтмәй, - тип ризалашты теге лә.\n- Кәзә һаҡалы киптермәгәнһегеҙме? Шуны ҡайнатып эсһәң, ала торған. Йә берәй башҡа үлән. Ҡатының барҙыр бит, ҡарап алһа ней?\n- Барын бар ҙа, минең ҡайғы юҡ анда, - тине ир битараф ҡына.\n- Нишәп алай? - тигәнен һиҙмәй ҙә ҡалды быныһы.\n- Ул шул кина ҡарай ҙа, унан бушаһа, әхирәттәре буйлап хайырсылай...\n- Ярай, эрәхмәт, шулайтып ҡарармын әле, - тип ҡәнәғәт ҡалды уныһы.\n- Ауырыма, шәп бул, - тип хушлашты уның менән был яҡ.\nИр кеше тамаҡ ҡына ҡырҙы. Һаубуллашыуы шул булды, ахыры. Телефонын ҡолағынан алғас, Сәйҙә бер килке һеңгәҙәй биреп ултырҙы. Ниндәй бер... һөйләшеүгә һөйкөмлө генә әҙәм булды әле ул, тип уйланы. Ҡалай ғына сәсәй, бахыр... Ҡатыны була тороп, дауалап алһа, ни булған... йүнһеҙ. Ихлас ҡына бер ирҙе...\nИнгәйне, бабайы һарыҡ-кәзәне, ашарға һалып, кәртәгә бикләргә сыҡты. Ул инеүгә Сәйҙәнең сериалы башланды. Бәйләмен тотоп, күҙлеген элеп алып, экранға терәлә яҙып ултырған креслоға сумды ла, донъяһын онотто. Әсҡәт иһә үҙ йүнен үҙе күреп өйрәнгән ҡарт, бәләкәй кәстрүлгә аш һалып йылытып эсте, бесәйҙәренә лә өлөш сығарҙы. Унан келәттә эленеп торған үләндәрҙе индереп, төнәтергә ултыртты. Кискелеккә мейес яғып ебәрҙе. Почта йәшнигенән гәзит-журналдар алып инде лә, бүлмәһендәге урынына ятып, шуларҙы уҡырға кереште. Өс бесәй уның өҫтөнә үк менеп алып, йомарланып яттылар. Яҙғы төн буранларға итте, ахыры.\nИке-өс көндән, бәләкәс өйө тупһаһына һыҡыған ҡарҙы көрәп йөрөһә, тағы ла кеҫәһендә йөрөткән телефонына шылтыраттылар.\n- Әү! - тип алды ла, сәләмләүенән теге көн һөйләшкән ир икәнен танығас, көрәген ташлай һалып, эскә ашыҡты.\n- Йүгереп йөрөйһөңме әллә? Ҡалай саҡ тын алып тораһың, - тип башланы һүҙен танышы.\n- Ҡар көрәй инем, - тип яуапланы Сәйҙә.\n- Нишләп һин? Ирең ҡайҙа?\n- Көрәмәй бит, буран үткәненә ике көн, урамға калуш менән сығырлыҡ та түгел.\n- Алай икән... Мин һин өйрәткәнсә итеп үләндәр эстем әле, бына, буйтым һауыҡтым, шуны әйтәйем тип шылтыратып торам, - тип күңелсәк кенә дауам итте ир тауышы.\n- Яҡшы буған. Хәҙер сәсәүең үткәс, ҡатыныңдан арҡаңды һылат.\n- Һылап ҡуймаһын...\n- Һы-ы... Шулайтҡанда һәйбәт булыр ине. Бик булмаһа, мунса яғып, сабынып ал, унда ла ҡатыуҙарың йомшарыр, - тип тағы күп кенә кәңәштәр биреп ташланы был юлы ла Сәйҙә. Теге яҡ уны шым ғына тыңланы ла, ҡат-ҡат рәхмәттәр уҡып, "Бына бит, яҡшы ҡатын нисек була!" тип маҡтап һалып ҡуйҙы. Шундай күңеле булды ҡарсыҡтың. Үҙ алдына йылмайып ултырҙы. Була бит бына шундай ҡатындың күңелен таба, йылы һүҙ әйтә белә торған ирҙәр!\n- Мунса яғайыҡ әле.\n- Ай, Алла, ялды көтмәйекме? Ҡоҙоҡтан һыу һөйрәп, үргә ынтылып ҡойоп йөрөүе анһат тейеңме әллә? Баллар килһә, яғалар ҙа инде барыбер.\n- Үҙем ташыйым һуң һыуын әтеү?\nБыл хәбәрҙән һуң әбей "Әллә яңылыш ишетәмме?" тигәндәй, тексәйеп ҡарап ҡуйҙы:\n- Ыста! Һин һыу ташыһаң, ҡояш сыҡмай ҡуйыр ул иртәнгә, - тип көлөп тә алды.\n- Ә нимә? Һыу ғына әпкилгәнем юҡмы әллә? - Әсҡәт ҡарттың күҙҙәрендә осҡондар тоҡанып китте хатта.\n- Бар ҙа... тик бик-бик боронғо замандарҙа шул.\n- Заманын ней уның... Хәҙер ташыйым мин уны!\nШулай күңелле генә тамамланды төшкө аштары. Ҡарты мунса яҡты, бер дәртләнгәндә урамын да көрәп инде. Уның был ҡыланыштарын тәҙрә аша күҙәтеп йөрөгән Сәйҙә телефон аша аралашҡан теге ир тураһында уйланы. Ул ир, моғайын, бындай эштәрҙе көн дә башҡаралыр, ҡатынына бер генә лә ауырлыҡ һалмайҙыр. Ундай кеше менән йәшәүе лә рәхәт инде. Шунда уның "Бына бит яҡшы ҡатын нисек булла!" тигәнен иҫләне лә, тағы ла яҡшыраҡ булғыһы килде. Ул ир уны күҙәтеп торалыр, яҡшы булмаған урындарын белеп ҡалыр кеүек булып тойолдо. Шуғамы, иренә мунсаға алмаш кейем әҙерләп тотторғанда туңдырғыстан һары май ҙа алып һуҙҙы:\n- Мә, ирей торһон, торараҡ барып арҡаңды һылармын...\nАртабанғы көндәрҙә Сәйҙәгә телефоны тағы ла яҡыныраҡ, ҡәҙерлерәк була төштө. Ул хәҙер теге ирҙең шылтыратыуын көтөп кенә йөрөнө. Уныһы ла Сәйҙәнең өйҙән сыҡҡанын белеп кенә торғандай, һәр ваҡыт яйлы мәлгә тура килде. Уға үҙенең нимәләр эшләүен һөйләне, уны тыңланы. Ниндәй ҙә булһа кәңәш бирҙе, нимәһен дә ыңғайға һаплап хупланы. Ир ҙә үҙен маҡтап, рәхмәттәрен яуҙырып ҡына торҙо. Бабайына зарланып алырға ла онотманы, теге яҡ та ҡатынынан артыҡ ҡәнәғәт түгел ине. Шундай һөйләшеүҙән һуң Сәйҙә танышының ҡатыны тураһында әйтелгән "Кина ҡарауҙан башы сыҡмай", "Һөйләшеп тә ултырған юҡ" йәки "Мине ҡайғыртмай" тигәнерәктәрен үҙендә лә аңғарып ҡалды. Ул да шулайта түгелме һуң? Теге ир белеп ҡалһа - ҡалай оят.\nҠамыр ҡуйып әсетеп алды ла, майҙа ғына йөҙҙөрөп, ҡабартмалар бешерҙе бөгөн. Унан ирен саҡырҙы:\n- Әйҙә, тәмле итеп сәй эсеп алайыҡ әле. Берүҙең ултырып ашап тора ла китәһең атыу. Симъя түгелме әллә беҙ?\n- Үәт, әбей, ҡылғаның бит! Майикмәк бешереп ташланыңмы? Ниндәй тәмле еҫ сыға тип ятам. Дауна бындайҙы ашатҡаның юҡ. Ай, малатса! Ай, малатса...\nОҙаҡлап һөйләшеп ултырып эстеләр сәйҙе. Үлән һалып тороп бешергәйне, тирләшеп, ҡәнәғәт булышып ҡалдылар. Күңеле ирегән ҡатын ире янына менеп теҙелешеп ултырған бесәйҙәргә һөт ҡойоп уҡ ҡуйҙы. Шунда ла теге ирҙең ҡатыны тураһында "Эт-бесәй яратмаған бер нәмә инде..." тип ысҡындырғанын да хәтерләне. Бына ул яратмаһа ла, түҙә әле, күнә, ире яратҡас шуларҙы, ҡалайтһын?\n- Йә, ярай, бар, сериалың башланғандыр, - тине Әсҡәт әбейенә ахырҙа. Сәйҙә хайран булып көлдө:\n- Аллаҡайым! Кина ҡарайың да, телефондан һөйләшәң, тип әрләгән кеше ҡайҙа булған?\n- Ҡарап өйрәнгәнең бит инде, бығаса ҡарағасың, ҡарап бөтәһең инде. Бар-бар. Мин анау ҡоҙоҡтоң һыу һурҙырғысын төшөп алдым әле, шуны әтмәләп ҡарайым хәҙер. Биҙрә менән һыу һөйрәп арыным тейең бит.\n- Ә-әй, әттәгенәһе! Эшләп ҡуйһаң ҡана ла һуң! Һинән шәбе булмаҫ ине...\nИр менән ҡатын бөгөн ирешмәй-талашмай ғына тамамланы көнөн. Күптән, бик күптән булмағанса...\nТышта көндәр матурайғандан матурайҙы. Өйҙәге хәлдәр ҙә шул сама үҙгәрҙе. Ҡарты майлаған кеүек булды ла ҡуйҙы был арала Сәйҙәнең. Әйткәнде лә, әйтмәгәнде лә эшләй. Элекке һымаҡ, юҡҡа ирешмәй, екеренеп йөрөмәй. Хәҙер уларҙың һөйләшеп һүҙҙәре бөтмәй, ураған һайын сәйгә ултырыр булып алдылар. Күптән икеһе ике бүлмәлә ятҡан булһа, бер көн бабайы "күңелһеҙ" тип күсеп килеп тә ҡуйҙы әле. Үҙгәрҙе, ысынлап үҙгәрҙе, алыштырып ҡуйған кеүек булды. Улай тиһәң, Сәйҙә лә үҙгәрмәне түгел. Аш бүлмәһендә йышыраҡ ҡыбырлай башланы, икмәкте лә хәҙер һатып алмай, үҙе бешерә. Йүткереүенән дауалап алғайны, һуңғы мәлдә "аяғым тартыша" тигәнгә лә бер әмәл табып тәрбиәләй әле. Бик килешә үҙенә. Май кеүек иреп китә лә:\n- Һинән ҡалдырып, бер көн дә тотмаһын инде Хоҙай, әбей, - тип ебәрә.\nШундай мәлдәрҙә Сәйҙәнең намыҫы ҡыҫып-ҡыҫып ала. Ул бит анау иргә ошо бабайын яманлап һөйләй. Ысынында, хәҙер бер ҙә генә насар түгел бит ҡарты. Киреһенсә, унан һәйбәте юҡ һымаҡ. Эйе, ҡуй, етәр, ул әҙәм менән башҡа һөйләшмәҫкә кәрәк, тип уйлай Сәйҙә. Ул да булдымы эш! Бабайы белеп ҡалһа, йәнен алыр.\nШулай хәл итте лә, телефонындағы теге һандарҙы юйып ташланы ҡатын. Ярай әле, ней исемен, ней кемлеген белмәй. Кәрәге лә юҡ! Шылтыратып фәлән ҡуйһа, ҡабат һөйләшмәйем, үҙ ирем, үҙ донъям бар, ваҡытым да юҡ, былай килешмәй ҙә, тип әйтер. Әммә теге ир ҙә башҡаса шылтыратманы. Сөнки ул да шулай хәл иткәйне...\nЯҙылған: 16.10.20 | Ҡаралған: 227


Төндәлектәр. Әгәр былай уҡ ауыр икәнлеген белһәм, һис тотонмаҫ инем.\n10 Февраль 2020, 08:05\n1980 йылдың ғинуарында һуңғы сессияға әҙерләнәбеҙ. Ғинуар урталарында Ишбулды Ғиниәт улына хәҙерге заман башҡорт әҙәбиәтенән имтихан бирәбеҙ. Имтихан алдынан промзонала ҡарауылда булғайным, әҙерләнергә лә йәтеш булды, бүлмәлә “Ағиҙел” журналдары ла байтаҡ ҡына ята.\nҮткән йылдарҙа сыҡҡан журналдың береһендә Әнүәр Бикчәнтәевтың һуғыш хәтирәләре баҫылған. Иҫтәлектәргә күҙ йүгертеп сыҡтым һәм бер ваҡиғаға иғтибар иттем. Яҙыусы фронтта саҡта яугирҙар менән осрашыуға атаҡлы Корней Чуковский килә һәм һөйләшеүҙән һуң, ижад итеүселәр бармы, тип һорай. Әнүәр Бикчәнтәевты күрһәтәләр. Корней Чуковский башҡорт яҙыусыһынан, әле нимә буйынса эшләйһегеҙ, тип һорай. Әнүәр Бикчәнтәев пьеса ижад итеүе хаҡында әйтә. Корней Чуковский, драматургия – сәнғәттең иң ауыр, ҡатмарлы һәм юғары нөктәһе, тип әйтә һәм үҙенең дә пьеса яҙыуы тураһында һөйләй.\nИмтихан бирәбеҙ. Миңә Әсғәт Мирзаһитовтың драматургияһына ҡағылышлы һорау эләкте. Яуапты беләм – “Утлы өйөрмә”... Хәҙер, ваҡыт һынауын үтә алмау сәбәпле, иҫкә алынмаһа ла, ул осор уңышлылар иҫәбендә ине.\nҺуғыш ваҡытында Әнүәр Бикчәнтәев менән Корней Чуковский осрашҡан, пьеса хаҡында һүҙ булған, Корней Чуковский драматургия хаҡында шулай, тип әйткән, ошо ҡатмарлы һәм ауыр жанрҙа Әсғәт Мирзаһитов уңышлы ижад итеүселәрҙең береһе, тип кинәнеп башлауымды уҡытыусым оҡшатманы.\n– Ни эшләп бушты һөйләйһең? Әнүәр Бикчәнтәев менән Корней Чуковский ҡайҙа осрашһын? – тип бүлдерҙе.\n– Фронтта осрашҡан, – тинем мин, күҙ ҙә йоммай.\n– Уны ҡайҙан беләһең? – ти.\n– “Ағиҙел” журналынан, – тип яуап бирҙем.\n– Ҡайһы һанында яҙылған?\n– Былтырғы журналдың фәлән һанында...\n– Ярай, артабан һөйлә.\nТырыша-тырыша, белгәнемде һөйләп сыҡтым. Оҡшаманы. “Шәп һөйләнең, ҡайҙан күсерҙең?” – ти уҡытыусым. Билдә ҡуйырға ла ашыҡмай. Бар, былтырғы журналдың фәлән һанын килтер, ти. Миңә кафедраға барып, журналдың шул һанын алып килеүҙән башҡа сара ҡалманы. Уҡып сыҡты, ышанды һәм “4”-ле ҡуйып ебәрҙе.\nДраматургияның, ысынлап та, ҡатмарлы һәм ауыр жанр икәнлеген үҙ елкәмдә татыным. Юҡҡа тотондом, тип үҙемде әрләгән, үкенгән саҡтарым күп булды. Ә бит белә инем, Корней Чуковскийҙың һүҙҙәрен онотмағайным. Яҙғандарымдың барыһы ла тормоштан алынған, уйҙырмалар менән тамашасыны ышандырып та, илатып та булмай. Был хаҡта элек тә һөйләгәнем дә, яҙғаным да бар. Тик, баяғы, һабаҡ ҡына алғаным юҡ. Шулай ҙа, үкенә был, тип уйлай күрмәгеҙ...


Яңы Йыл-Ҡытай Теле 2017 Цитаталар Яңы Йыл-Ҡытай Теле 2017 Цитаталар\nЯңы Йыл-Ҡытай Теле 2017 Цитаталар\nҠытай Яңы йыл цитаталар күп ҡалманы-Ҡытай теле Яңы Йыл 2017 рәт-рәт яҡын килергә көндәрҙә. Беҙ ышанабыҙ, һеҙ,’өр-яңынан ебәрелгән өсөн ҙур һәм бөйөк ҡытай теле фестивале һәм түҙемһеҙлек менән көтә оло байрамдары менән ҡытай Яңы Йылы цитаталар 2017.\nҠытай Яңы Йыл Цитаталар 2017\nЯкши-Ҡытай Теле Яңы Йыл Цитаталар\nΙ һеҙгә ныҡлы һаулыҡ, моғайын, һәм алға ла буласаҡһығыҙ ҡатнашыу офисында ҡарарға һәм, һеҙҙең кеүек кешеләр эшләй. Бәхетле Яңы Йыл!\nБыл Яңы Йыл Ι үкенескә ҡаршы, һеҙ чувствуй маҡтап туялмай өсөн генә түгел, һеҙ күрәһеҙ сағылыш көҙгөһөндә, һеҙ нисек алдында стоит, Әммә күңеле, ул уның оскудевает.\n2017 Бәхетле Ҡытай Теле Яңы Йыл Цитаталар\nБәхетле Яңы Йыл! Грант мин\nӘ килтерергә теләсә ҡайһы бер төрлө лә слез\nҠасан был Яңы Йыл ваҡытында тамамлана\nБулһын-тиҙәр, мин уйнаным менән беребеҙ,\nЙәшәгән һәм тарафдарҙары һәм эшләнеләр, бер ерҙә,\nҺәм яһаны сығып, уға бәхетле Яңы йыл.\n2017 Ҡытай Яңы Йыл Цитаталар\nМинең ҡәҙерле, башланған яңы башлығы һеҙҙең тормош. Һеҙ великолепно атаһыҙ һәм үтәүҙәрен менән теләсә ниндәй вәзғыят ниндәй ҙә булһа башҡа проблемалар. Уңыштар Яңы Йылда уңыштар.\nБәхетле Яңы йыл-Ҡытай теле 2017 Цитаталар\nЯңы йыл, яңы өмөт, яңы рөхсәт, яңы духи, һәм минең яңы матур теләктәрегеҙ өсөн генә сине. Перспектив тәьмин итеү һәм ҡытай Яңы Йыл.\nБыл Цитата Яңы йыл-Ҡытай теле 2017\nҠытай Яңы Йыл-иң яҡшы осор өсөн яңы башланғыстарҙың, сөнки һеҙ начинает яңы башлығын үҙ тормошо өсөн тултырырға юл менән матур стихи.\nБыл Цитата Яңы йыл-Ҡытай теле\nКилһен был Яңы йыл, алып килһен күп мөмкинлектәрен өйрәнеү өсөн, барлыҡ шатлыҡ-тормош булһын һеҙҙең резолюция өсөн көн операт фирмаһы, превращаются Һеҙҙең барлыҡ хыялдар " realityAnd барыһы да һеҙҙең тырышлығы оло ҡаҙаныштар. Бәхетле Яңы Йыл алдынан\nБәхетле Ҡытай Теле 2017 Яңы йыл котировка\nБыл ҡушыла сәфәре. Түҙемһеҙлек менән көтәм, киләһе йылға һеҙҙең менән!..\nТикшерергә: Яңы йыл-ҡытай теле 2017\nЯңы йыл-ҡытай теле 2017 цитаталар ғаилә өсөн\nАҙағында һәр йылдың бер нисә яҡшы дәрестән башлап ебәрергә яңы показывая, һеҙ уҡытып сығарҙыҡ дәрестәре үтеп киткән яҡшы.\nЯңы йыл-ҡытай теле 2017 мөхәббәт цитаталар\nЙыл аҙағы-был аҙағы нисек, ниндәй башы, ай-һай бара, бөтә мудростью, тәжрибә ала велит беҙҙе.\nЯңы йыл-ҡытай теле 2017 Цитировать һурәттәре\nТағы бер йыл уңыш һәм бәхет уҙҙы. Йылдан-Ҡытай теле Яңы Йыл килә ҡатлаулыраҡ һәм тормош кәртәләр. Мин батырлыҡ һеҙгә, өмөт, ышаныс өсөн, еңергә бөтә килеп тыуған ҡаршылыҡтар үтергә атаһыҙ. Ә инде иде иҫ киткес йылға һәм иҫ киткес ваҡытта алға. Әлбиттә благословениот Хоҙай һеҙҙе.\nЦитата һурәттәре был Яңы йыл-Ҡытай теле 2017\n"Булһын-Ҡытай теле Яңы йыл алып килһен һеҙгә батырлыҡ өсөн ломать, Хәл итеү тыуыу тураһында! Минең үҙ планы-зартекс,һәр төрө добродетели, шулай булғас, мин тулҡынла, хатта мин пала, минең теләк шул 2017!"\n2017 Яңы йыл ҡытай теле Цитата\nЯңы йыл-ул шул тиклем ҙур китап. Ҡәләм һеҙҙең ҡулда. Был һеҙҙең шанс яҙырға\nΑ beautiful story fοr yourself. Бәхетле Ҡытай Теле Яңы Йыл..\nБеҙ теләйбеҙ һеҙгә бәхетле ҡытай Яңы йыл 2017 һәм ышанам ни, һеҙгә етәксе һ. б. ошады итеп ҡытайҙың бөгөнгө Яңы йыл котировка. Беҙ ышанабыҙ, һеҙ тиҙ арала вернись, һәм беҙ’эйә буласаҡһығыҙ күберәк ошо посты уҡ темаға.\nТегтар: 2017 Ҡытай Яңы йыл цитаталар, Ҡытай Яңы йыл цитаталар


Балтас районының Сәйтәк урта мәктәбендә “Тәмәкенән баш тартыу көнө” акцияһы үтте\n16 Ноябрь 2018, 13:26\nПрофилактик сара үҫмерҙәр араһында сәләмәт йәшәү рәүешен пропагандалау, уҡыусыларҙа үҙ сәләмәтлектәре өсөн яуаплылыҡ, тәмәке тартыуға кире мөнәсәбәт тәрбиәләү, тәмәкенең зыяны тураһында белемдәрен арттырыу маҡсатында ойошторолдо.\nБалаларҙы тәмәкегә беренсе тапҡыр үрелгәнсе үк был зыянлы ғәҙәткә ҡаршы торорға өйрәтергә кәрәк. Шуға ла акцияны үткәреүгә мәктәптә ҙур иғтибар бүленде. Был көндө дәрестәр алдынан дөйөм мәктәп линейкаһында акция асыҡ тип иғлан ителде. Артабан иртәнге зарядка ойоштролдо. Көн дауамында балалар иғтибарына бик күп файҙалы мәғлүмәт — алдан әҙерләнгән плакаттар, коллаждар тәҡдим ителде. Схема һәм һүрәттәрҙә тәмәке тартыу зыяны һәм сәләмәт тормош рәүеше алып барыу файҙаһы асыҡ сағылдырылғайны. Тәнәфестәрҙә балалар тәмәкенең зыяны тураһында видеороликтар ҡараны. “Тәмәке һәм алкоголь зыяны” тип аталған электрон тесттар уҡыусыларҙа айырыуса ҙур ҡыҙыҡһыныу уятты. Өлкән кластарҙан барлығы 14 уҡыусы унда ҡатнашып, белемен тикшерҙе. Балалар шулай уҡ тәмәке тартыуға ҡаршы үҙенсәлекле тауыш биреүҙә ҡатнашты: был проблемаға үҙҙәренең мөнәсәбәтен күрһәтеп, ҡулдарына төҫлө таҫмалар бәйләп йөрөнө. Әлбиттә, насар ғәҙәттәргә ҡаршылыҡты белдергән һары таҫма был көндө популяр булды. Ҡыҙғанысҡа ҡаршы, балалар араһында зәңгәр таҫма тағыусылар ҙа булды. Был төҫ киләсәктә уларҙың тәмәке тартыу ихтималлығын күрһәтә ине. Ә бына 4-се--9-сы класс уҡыусылары өсөн ойошторолған викторина “Мин бер ҡасан да тәмәке тартмайым” тип аталды. Сара дауамында балалар һорауҙарға яуап бирҙе, буталсыҡ биремдәр үтәп, хәрефтәрҙән сәләмәтлек тураһында мәҡәлдәр төҙөнө.\nБашланғыс класс уҡыусылары менән дә төрлө саралар үткәрелде. Өсөнсөләр тәмәке зарары тураһында листовкалар таратты. Балалар шул уҡ темаға һүрәттәр конкурсында ҡатнашты. Акцияны йомғаҡлап, линейка үткәрелде. Йәш тамашасылар иғтибарына сәхнә күренеше лә тәҡдим ителде. Уҡыусылар тәмәкенең зыяны тураһында шиғырҙар уҡыны.\nТәмәкенән баш тартыу көнө акцияһында ҡатнашыусылар Сәйтәк ауылында йәшәүселәргә лә мөрәжәғәт итте. Уҡыусылар уларға тәмәке зыяны тураһында һөйләне, листовкалар таратты, ҡулдарына таҫмалар бәйләне. Акция барыһына ла оҡшаны.\nСәйтәк урта мәктәбенең башланғыс класстар уҡытыусыһы.


Бисмилла көсө » «Йәшлек» гәзите | Газета «Йәшлек»\nГазета "Йәшлек" » Әҙәбиәт » Бисмилла көсө\n04.01.2018 Бисмилла көсө\nБыл юлы ла хәл белешергә килеп, тормоштоң төрлө хикмәтен һөйләп ултырған инәйҙәр тағы “бисмилла” әйтеү тирәһендә һүҙ ҡуйыртты. Берәүһе: “Шайтан бисмиллаһыҙ кешенең ҡуйынында йөрөр”, – тиеүенә көлөмһөрәп ҡуйыуымды күреп, икенсеһе: “Юҡҡа йылмаяһың, ҡыҙыҡай! Беҙ – ошондай ғибрәтле хәлдәрҙе күреп-ишетеп үҫкән кешеләр”, – тип бала сағында ауылдарындағы булған ваҡиғаға әйләнеп ҡайтты.\n–...Хәҙер кешеләр ен-шайтанға ышанып бармай. Үҙҙәре уларға әйләнеп бөтөп барғастыр инде. Бына минең өләсәйем: “Ендәр беҙҙең янда ғына йәшәне, йыш ҡына уларҙың бер урындан икенсе урынға күсенеүен ишетә торғайныҡ. Улар шарт та шорт малын ҡыуа, балаларының илағаны-шаярғаны, аттарының кешнәүе, арба шығырлаған тауыштары ишетелә ине. Бындай ваҡытта ололар беҙҙе йорттан сығарманы, үҙҙәре лә сыҡманы. “Ендәрҙең юлын быуырға ярамай, асыуланһалар, йортоңа, нәҫелеңә бәлә, төҙәлмәҫ ауырыу килеүен көт тә тор”, – тип иҫкәртерҙәр ине. Шуға күрә беҙ ендәр күсенгәнсе белгән доғаларыбыҙҙы уҡып, өйҙә боҫоп ултыра торғайныҡ”, – тип һөйләр ине. Тик әҙәм балаһының көндән-көн яһиллана барыуы, теләһә ниндәй ялтырауыҡ әйберҙәре, техникаһы барлыҡҡа килеүе ендәр донъяһын беҙгә күренмәҫлек һәм ишетелмәҫлек итте, буғай. Ә бит элегерәк ҡарт өләсәйҙәребеҙҙең һүҙҙәрен хәтергә алғанда, ошо беҙгә таныш булмаған ендәр донъяһы менән аралашыу булған. Кемдер, сабыйын һауыҡтырыуҙы һорап, ошо параллель ғәләмәткә мөрәжәғәт иткән йәки, киреһенсә, улар беҙҙең атаҡлы муллаларҙан ярҙам һораған, имеш. Ололар һәр саҡ ендәр менән шайтандарҙы айырып һөйләне. Йәнәһе лә, ендәр – үҙ тормошо менән йәшәгән заттар. Кеше уларға зыян итмәһә, ҡамасауламаһа, улар ҙа беҙгә теймәй. Шайтандар иһә әҙәм балаһын юлдан яҙҙырыу, упҡынға этәреү әмәлен генә эҙләп йөрөй.\nБеҙҙең ауылда бик матур ғаилә йәшәне. Баһадир кәүҙәле, ҡарашы осҡон сәсеп торған йәш ир көс-ғәйрәте менән һоҡландырһа, кәләшенең иҫ киткес һылыулығы хайран ҡалдырҙы. Йәш килен юлда осраған иренең ауылдаштары менән ипле генә һаулыҡ һорашып, бер ҡараһа, кешеләр уның йөҙ-һынынан һушһыҙ ҡала ине. Матур, бик татыу йәшәне улар. Ә уларҙың мөхәббәте! Урам буйлап бергә үтеп барғанда һәр кем ҡарап ҡалыр ине. Бәхетле пар бер-береһенән күҙен ала алмаҫ, ә ҡараштарында бер-береһенә ҡарата сикһеҙ һөйөү, тағы ла һүҙ менән аңлата алмаҫлыҡ хистәр ташҡыны ағыла ине. Ғифриттәй йәш ирҙең йыш ҡына кәләшен ҡулдарына алып өйрөлтөүе, хәтһеҙ араны уны күтәреп алып барғанын күреү ниндәйҙер сихри донъяның шаһитына әүерелдерҙе. Өлкәндәр, баш сайҡап: “Күҙ теймәһен, бигерәк бәхетлеләр”, – тиер ине.\nЯман күҙ тигән нәмә бар ул донъяла. Бер көн шулай әзмәүерҙәй ауылдашыбыҙ түшәккә йығылды. Уны кемдәр генә имләп-өшкөрмәне, табип та ҡараны – файҙаһы булманы. Баһадир кәүҙә көндән-көн шиңеп, ҡоро һөйәккә ҡалды. Тамағынан аш үтмәгән һөйгәненә ҡатыны әллә ҡайҙа ятҡан шишмәнән һыу ташып эсерҙе. Сөнки шул ер аҫтынан урғылып сыҡҡан саф һыу ғына ауырыуҙың йәнен тотоп тора ине. Тик көҙгө япраҡтар ер өҫтөн ҡаплаған саҡта, ул күҙҙәрен мәңгелеккә йомдо. Уны ерләргә бар ауыл халҡы сыҡты. Һәр кемгә изгелек иткән йәш ирҙең ғүмере кинәт өҙөлөп ҡалыуы барыһын да шаңҡытты. Ҡатыны ошо хәлдән һуң бер кем менән дә һөйләшмәҫ булды. Иренең туғандары ситтән килгән киленен әүрәтер өсөн өйҙәренә барып ҡараны-ҡараны ла, унан төңөлдө. Асылмай ҙа, һөйләшмәй ҙә бер нөктәгә төбәлеп тик ултырған ҡатындың янында булыу күңел көсөн ала ине. Ҡатындар: “Исмаһам, балаһы булып өлгөрмәне шул әүрәргә”, – тип уны йәлләне. Беҙҙең яҡтарҙа ҡыш оҙон, ҡалын ҡарлы була ине. Ауылдан ситтәрәк урынлашҡан яңғыҙ ҡатындың өйөн кешеләр күҙ уңынан ысҡындырманы. Төтөнө сыҡмаһа, барып ҡаранылар. Һыуы-ашарына бармы – барыһын да хәстәрләнеләр. Ул саҡта кешеләр бер-береһе өсөн өҙөлөп торҙо, хәҙерге кеүек яуызлыҡ-ғәйбәткә суммағайнылар. Яҙғыһын йәш ҡатындың йылмайыуына, кешеләр менән һөйләшә башлауына иғтибар иттеләр. “Ҡайғыһы ебәрҙе йөрәген, аллаға шөкөр”, – тине әбейҙәр. Ауылдаштары уны йола буйынса ҡәйнешенә кейәүгә биреүҙе хәстәрләй башланы. Ҡатыны вафат булып ҡалған ҡәйнеше лә ике туған ағаһының иҫ киткес һылыу кәләшен алырға ҡуш ҡуллап риза ине. Димселәр ҡатындың өйөнә инә алманы. Эстә уның кем менәндер мөңгөр-мөңгөр һөйләшкәне, унан сыңғырлатып көлөп ебәргәне ишетелә. Ҡорғандар ябылған, шуға күрә тәҙрәнән ҡарау ҙа бер ни бирмәй. Икенсе, өсөнсө көнөнә лә шул уҡ хәл ҡабатлана. Кешеләр аптырауға ҡала. Кем менән һөйләшә ҡатын? Ни өсөн йортона индермәй? Үҙен урамда тап итеп һорап ҡарау ҙа бер ни бирмәй. Ҡатын һушты ҡалдырырлыҡ йылмайыу бүләк итә лә, өндәшмәй генә китеү яғын ҡарай. Ә бер көн ҡатын юҡҡа сыҡты. Эңер төшкәс, ут та алмай, икмәк бешереү өсөн мейесен дә яҡмай. Уның ризыҡтары иҫ киткес тәмле булыуы менән айырылды. Йортонан икмәк-бәлеш еҫе сыҡһа, беҙ, бала-саға, шунда ағылыр инек. Еңгәбеҙ ҙә беҙҙе көтөп ала, сығарып, яңы бешкән ризығын өләшә торғайны. Һәм бына шул кеше юҡҡа сыҡһынсы әле! Ауыл биҙәге булған килендең юғалыуы менән бер кем дә ризалашманы, битараф ҡалған бер кем булманы. Эҙләү эштәре башланды. Һылыу еңгәбеҙҙе һөйгәне вафат булыр алдынан һыу ташыған шишмә янынан барып таптылар. Таш өҫтөндә бер нөктәгә төбәлеп ултырған йәш ҡатын, әллә нисәмә көн ашамауына, хәле бөтөүенә, йөҙө һурығып китеүенә ҡарамаҫтан, һыуһылыуҙай сибәр ине. Үҙенә өндәшкән ауылдаштарына иғтибар ҙа итмәй, ниҙер һөйләнеүен дауам итте. “Мин уны әжәлдән ҡотҡарыу өсөн ошо шишмә һыуын ташыным... Шишмә уның һыҙланыуҙарын баҫты, ғүмерен оҙайтты, ә ул хәҙер ошо шишмәнең һыуын алып ҡайтҡан өсөн ярһыны, хатта ҡәҙерләп һаҡлаған ҡаралтыларыбыҙ янып китте...”\nБер ни аңламаған кешеләр йәш ҡатын янында ҡатып ҡалды. Шул саҡ өлкән йәштәге муллабыҙ: “Сабыр, балалар. Ситкә китеп тороғоҙ”, – тине. Унан оло бабайҙарҙы янына йыйып, оҙаҡ ҡына ниҙер һөйләштеләр. Йәш ҡатынды өгөтләп торғоҙоп, ауыл яғына ыңғайланылар.\nҺуңынан беҙ йәш ҡатын янына һөйгәне ҡайтыуын белдек. Үҙе ололарға һөйләүенсә, ул төндә килеп ингән. Ирен юғалтыуҙан аҡылдан яҙырлыҡ хәлгә еткән ҡатын ҡыуанысынан нимә эшләргә белмәгән. Хатта, теге донъяларҙан ҡайтыу юҡ, тигәнде лә онотҡан. Уға эйәләгән шайтан (мулла һуңынан быны шулай тип аңлатты), иренең сүрәтенә инеп: “Һин минең хаҡта бер кемгә лә һөйләмә. Юғиһә миңә мәңгелеккә китергә тура киләсәк”, – тип тыйып ҡуйған. Ҡатын һөйләү ҡайҙа, иң мөһиме, ире әйләнеп ҡайтҡан бит! Уныһының яҡтыны яратмауына, эңер төшкәс кенә килеүенә лә иғтибар итмәгән. “Ире” менән төн уҙғарғандан һуң бар тәне күм-күк булыуын да һиҙмәгән. Шулай ҙа изге күңелле, һылыу еңгәбеҙҙе фәрештәләр аралағандыр инде: бер көн уны шишмә юлына төшөргәндәр. Саф шишмәнең һыуы өйгә килеп инеү менән теге зат ҡурҡыныс итеп шашына, ҡотора башлаған. Уның асыуынан өйҙәге әйберҙәр янып киткән. Шуныһы ғәжәйеп, ут йорттоң тышына сыҡмаған, кешеләр ҙә төтөн еҫен һиҙмәгән. Еңгәбеҙ “ир”енән яҡлаусы шишмәһенә ҡасҡан.\nМуллабыҙ, ауылдың намаҙҙағы бар бабайын йыйып, өс көн, өс төн ошо йортта доғалар уҡыны. Төндәрен өйҙән ҡот осҡос тауыштар яңғыраны. Әбейҙәр: “Ҡайһылай яман эйәләгән шайтан, китергә теләмәй”, – тип бышылдашты. Шулай ҙа дүртенсе төнгә ниндәйҙер ҡап-ҡара бер һын өй буйлап өйрөлөп-өйрөлөп йөрөп, йорт мөрйәһенән сығып, күккә олғашты. Бынан һуң еңгәбеҙ ауырып, түшәккә ятты. Уны мәрхүм иренең туғандары йортона алып ҡайтып, тәрбиәләп, кеше итте. Ауырыу сигенгәндән һуң тағы ла һылыуыраҡ булып киткән еңгәбеҙҙе хатта йәш егеттәр ҙә һоратты. Тик ул баяғы ҡәйнешенә кейәүгә сығып, уның балаларын йөрәгенә баҫты. Үҙе ниңәлер балаға уҙа алманы. Күрәһең, шайтан ҡөһөрө төшкәндер...\nИнәйҙең һөйләгәндәрен иҫебеҙ китеп тыңлайбыҙ. Шымып ҡалғас, тағы ла берәй хикмәт ишетеү өсөн йәһәтләп сәйен яңыртып бирҙем. Тик ул: “Бына шундай хәлдәр була донъяла. Шуға күрә бисмиллаңды оноторға ярамай. Хәҙерге кешеләрҙең күбеһе, шайтандарға эш ҡалдырмай, үҙҙәре аҙып бөттө инде”, – тип әлегә нөктә ҡуйҙы...


«Киске Өфө» гәзитенең сайты - БАЛАЛАРҒА ҠЫУАНЫС АРТТЫРЫП... - 2014 - Мәҡәләләр\nЗаһит Мурсиевтың быйыл "Алтын ҡурай" тип исемләнгән китабы донъя күрҙе. Ул төрлө гәзит-журналдарҙа баҫылған хикәйәләре менән уҡыусыларға күптән таныш. Авторҙың әҫәрҙәре ихласлығы менән арбай, төп тема - кеше күңеле, йәшәү мәғәнәһе. Йыйынтыҡҡа мәктәп йәшендәге балалар өсөн фәһемле йөкмәткеле хикәйә-ләре һәм әкиәттәре тупланған.\nТаңсулпан Ғарипованың "Сысҡансыҡ менән Сысҡансуҡ мажаралары" тип исемләнгән китабында ваҡиғалар сысҡандар донъяһында бара. Сысҡанбай менән Сысҡанбикәнең тиктормаҫ балаларының мауыҡтырғыс мажаралары тасуирлана унда.\nГөлсинә Йосопованың "Һөйләшә белгән кәнфит" тигән тәүге китабы сыҡты. Автор кескәй балаларҙы тәрбиәләгәндә килеп сыҡҡан төрлө хәл-ваҡиғаларҙы үҙенсәлекле итеп тасуирлай, проблемалар һәм уларҙы хәл итеү юлдарын эҙләй.\nШәүлиә Зөлҡәрнәева "Алма бабай һабактары" китабын ике һуғышта ҡатнашҡан, тормоштоң әсеһен-сөсөһөн күп татыған, оло йөрәкле уҡытыусы, йомарт күңелле атаһының яҡты иҫтәлегенә арнай. Хәтирәләре һәм ул ҡалдырған тормош һабаҡтарын автор уҡыусылары менән уртаҡлаша. Унда йәш быуынға тормошта дөрөҫ йүнәлеш бирерҙәй фәһемле әҫәрҙәре урын алған.\nБалалар яҙыусыһы, Шәйехзада Бабич исемендәге республика дәүләт йәштәр премияһы лауреаты Зөлфиә Күскилдина "Ҡуян баҙарҙа нисек бүре һатҡан" китабына кесе һәм урта мәктәп йәшендәге балалар өсөн хикәйә һәм әкиәттәре индерелде. Автор художество саралары ярҙамында бала белергә һәм аңларға тейешле хәл-күренештәрҙе нескә итеп еткереү оҫталығына эйә. Әҙибә кешеләр һәм беҙҙе уратып алған донъя хаҡында, кескәйҙәр һәм ололар араһындағы мөнәсәбәттәр тураһында мауыҡтырғыс мажаралар уйлап сығара. Әҫәрҙәрҙең теле бай һәм шиғриәтле. Башҡорт һәм рус телендә донъя күргән баҫманың рус теленә тәржемәсеһе Николай Андреев.\nБилдәле башҡорт яҙыусыһы Гүзәл Ситдиҡованың "Ҡолонсаҡ - арғымаҡ булыр бер саҡ" тигән яңы китабында мәктәпкәсә йәштәге һәм мәктәп йәшендәге балаларға тәғәйенләп ижад ителгән шиғырҙар, әкиәттәр, хикәйәләр урын алған. Китаптағы һәр әҫәргә төшөрөлгән сағыу, мауыҡтырғыс һүрәттәр уҡыусыны үҙенә тартып, әҫәр йөкмәткеһен тулыландырып тора. Мәҫәлән, "Аҡ дөйә һәм Асмандың сүллектәге мажаралары" әкиәте фантастик сюжетка ҡоролған. Ҡомда уйнап йөрөгән бәләкәй малай Асман ҡапыл йәнһүрәт геройына әүерелә һәм китабындағы Нарымбай исемле дөйә менән сүллеккә барып эләгә. Әҫәр барышында Асман Аман исемле малай менән таныша. Ул уға сүллек тураһында һөйләһә, ә Асман тыуған ере Башҡортостан менән таныштыра. Хәл-ваҡиғалар әҫәрҙә киҫкен үҙгәреш алып уҡыусыларҙы сәйәхәт иленә алып китә. Китап тәрбиәселәр, уҡытыусылар өсөн дә кәрәкле ҡулланма булмаҡсы. Һығылмалы матур образлы тел менән ижад ителгән шиғырҙар еңел генә ятланып, йырлап торғандай.\nШағирә Әнисә Таһированың "Шәпәй менән Шайтан" тигән китабы баҫылып сыҡты. Китапта "Бала саҡтың ике хәтирәһе" элегияларында һәм "Әлиәнең хыялы" хикәйәһендә һуғыш осоронда тыуған балаларҙың тормошо, йәшәү рәүеше бәйән ителә. "Шәпәй менен Шайтан" тигән замана әкиәтендә хәҙерге заманда балаларға янаған иң ҙур ҡурҡыныс - наркомания хаҡында һүҙ бара. Бында шулай уҡ бер нисә сит ил яҙыусыһының әҫәре автор тәржемәһендә бирелгән.\nБалалар һәм үҫмерҙәр әҙәбиәте редакцияһы мөдире Әлфиә Әсәҙуллина билдәләүенсә, бүлектә төрлө йәштәге балалар өсөн нәфис-әҙәби баҫмалар сығарыуға иғтибар бүленә. Быйыл донъя күргән китаптар араһында бәләкәстәр өсөн "Таңбатыр" панорамалы китабы ла бар. Ылыҡтырғыс матур күләмле һүрәттәр, ҡыҙыҡлы әкиәт донъяһы көтә кескәйҙәрҙе. Шулай уҡ быйыл 75 йәшлек юбилейын билдәләгән балалар шағиры Рәшит Зәһиҙуллиндың "Уйнай йәйғор төҫтәре" һәм БДУ студенты Динара Кәримованың "Белгем килә бөтәһен" тигән рәсемдәрҙе буяу китаптары сыҡты. Динараның китабы ижекләп уҡырға өйрәнеүсе балаларға ла бик кәрәкле ҡулланма булмаҡсы.\nНәркәс КҮРПӘСОВА әҙерләне.\nЯҙылған: 10.11.14 | Ҡаралған: 1082


Хосписмы, әллә паллиатив ярҙам бүлексәһеме? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Социаль мәсьәлә » Хосписмы, әллә паллиатив ярҙам бүлексәһеме?\nХосписмы, әллә паллиатив ярҙам бүлексәһеме? 08.02.2019 // Социаль мәсьәлә\nЙән һәм тән тыныслығы бүләк иткән йортта кемдәр дауалана?\nБашҡортостан Республикаһының атҡаҙанған табибы, медицина фәндәре кандидаты, доцент Ишмырҙа Һиҙиәтов 1988 йылда хаҡлы ялға сыҡҡас, тыуған яғы Әбйәлилгә ҡайта. Күп йылдар республика онкология диспансерында эшләп, яман шеш сирҙәрен дауалау буйынса ҙур тәжрибә туплаған, әллә күпме ауырыуҙың ғүмерен оҙайтыуға үҙ өлөшөн индергән юғары квалификациялы табип район дауаханаһында эшләгән сағында Башҡортостанда ғына түгел, тотош илдә беренселәрҙән булып ауыл ерендә хоспис төҙөргә ҡарар итә. Район үҙәгенән йыраҡ булмаған, тәбиғәттең иҫ киткес матур ерендә урынлашҡан Салауат ауылында уның тырышлығы һәм башланғысы менән республикала ауыр хәлдәге сирлеләр өсөн тәғәйенләнгән йән һәм тән тыныслығы биреүсе берҙән-бер йорт – хоспис асыла.\nҺуңғы өмөт төйәге\nҠасандыр сит илдәргә генә хас булған, хатта Рәсәйҙең бер нисә төбәгендә генә барлыҡҡа килгән, тәү ҡарашҡа исеме бик яңғырауыҡлы тойолған хоспистың Әбйәлилдә асылыуы, уның эшләп китеүе баштараҡ Ишмырҙа Һиҙиәтовтың тырышлығы менән атҡарылып килһә, аҙаҡ уны финанслауҙа, медицина препараттары менән тәьмин итеүҙә проблемалар тыуа. Шунлыҡтан 2000 йылда үҙ ишектәрен асҡан хоспис бөгөн Асҡар үҙәк район дауаханаһының паллиатив ярҙам бүлексәһе булараҡ эшләй. Яман шештән интегеүселәрҙе, ауыр хроник сирлеләрҙе, умыртҡа һөйәге зарарланып, хәрәкәтһеҙ ҡалыусыларҙы, инсульт кисергән ауырыуҙарҙы һәм башҡа ауыр сирлеләрҙе ҡабул иткән бүлектә барлығы 15 койка-урын бар. Улар араһында түшәктә ятыусылар ҙа юҡ түгел.\nКоллективҡа оҙаҡ йылдар Ишмырҙа Һиҙиәтовтың уҡыусыһы, уның юлын лайыҡлы дауам итеүсе, үҙ эшенең оҫтаһы Хәлиҙә Ғәйфуллина етәкселек итә. Бөгөн табип декрет ялында булыу сәбәпле, беҙгә уның менән яҡындан аралашырға форсат сыҡманы.\nҺуңғы ваҡытта был медицина учреждениеһы хаҡында йыш ҡына төрлө хәбәрҙәр ишетелә: кемдер сирлеләрҙе ашатыу мәсьәләһе насар тиһә, икенселәр бинаға күптән ремонт яһалмауға, тейешле иғтибар булмауға зарлана. Йөҙ тапҡыр ишеткәнсе, бер тапҡыр барып күр, тигән мәҡәлде күҙ уңында тотоп, беҙ ҙә Салауат ауылына юл алдыҡ. Хәйер, бында тәүге тапҡыр килеүем түгел. Беҙҙе Асҡар үҙәк район дауаханаһы баш табибы урынбаҫары Рәфис Маннапов оҙатып йөрөнө.\nБүлектең өлкән шәфҡәт туташы вазифаһын ваҡытлыса башҡарыусы Лилиә Хамматова әйтеүенсә, әле бында 17 сирле дауалана. Уларҙың барыһы ла Әбйәлил районынан. Иң аяныслыһы: бар сирлеләргә лә яман шеш диагнозы ҡуйылған.\n– Ауырыуҙар 21 көн дауаланыу курсы үтә, уларҙың күбеһе – беҙҙең даими пациенттар, сөнки сирле беҙҙә бер аҙ дауаланғандан һуң өйөнә оҙатыла. Өс айҙан һуң уның йәнә килеүе ихтимал. Химия терапияһы үткәндәр реабилитациялау курсын беҙҙә дауам итә. Ауыр хәлдәге сирлеләр үҙҙәрен яҡшы тойһон һәм ҡәнәғәт ҡалһын өсөн, уңайлы шарттар тыуҙырырға тырышабыҙ. Үҙегеҙ ҙә күреп тораһығыҙ, бында эшләгән хеҙмәткәрҙәргә еңелдән түгел, шуға күрә беҙгә психолог та, табип та, һиҙгер күңелле сирлеләрҙең яҡын кешеһе булыу ҙа талап ителә. Уларға йәшәүгә өмөт биреп дәртләндереү – төп маҡсатыбыҙ.\nДарыуҙарға килгәндә, барыһы ла бар. Район дауаханаһы өҙөклөктәргә юл ҡуймай. Бүлмәләрҙә ике-өс кеше йәшәй, ауыр сирлеләрҙең балалары, туғандары йыш килә. Көнөнә өс тапҡыр туҡланыу ҡаралған, бер кешегә көнөнә 100-әр һумдан тура килә, – ти Лилиә Вәлит ҡыҙы.\nРухи көс талап ителә\nЫсынлап та, бында эшләүсе хеҙмәткәрҙәргә еңелдән түгел. Ауырыуҙарҙың күбеһен сабый урынына ҡарау талап ителә: бәләкәй бала кеүек ҡалаҡлап ашатыу, түшәктәрен алмаштырыу, йыуындырыу, керҙәрен йыуып үтекләү кеүек көндәлек мәшәҡәттәрҙең барыһы ла уларҙың нескә иңдәренә һалынған. Бында эшләүселәр түҙемле, сабыр ғына түгел, оло йөрәкле лә.\nЫсынлап та, хосписта эшләү рухи көс талап итә. Ауыр хәлдә ҡалған сирлеләргә күңел йылыһын өләшкән, уларҙы йыуатып, йәшәүгә көс өҫтәп, һәр саҡ йылмайып йөрөгән хеҙмәткәрҙәргә ҡарап һоҡланып та ҡуйҙым. Тәүге көндәрҙән алып эшләгән шәфҡәт туташтары Фәйрүзә Мәсәлимова, Айгөл Сәйетғәлина, Эльвира Мәғәфүрова, санитаркалар Гөлсинә Әминева, Вәсилә Мостаҡаеваларҙы барыһы ла хөрмәт итә.\nБеҙ барғанда, мунса көнө булғанлыҡтан, үҙ аяғында йөрөй алыусылар, урамда урынлашҡан мунсанан биттәре алланып, йомшаҡ һәм шифалы миндектән йәшәүгә яңы көс һәм дәрт алып сыҡҡайны.\nНыҡ ауыр хәлдә ҡалыусыларға ауылдың муллаһы Рафиҡ Шәйәхмәтов килеп ясин уҡый. Дин әһеле сирлеләрҙә йәшәүгә өмөт арттырыу өсөн төрлө сүрәләр уҡып, доғалар ҡылып, тормош мәғәнәһенең асылын төшөндөрөргә тырыша. Әйткәндәй, ауылдың иман йорто бинанан алыҫ урынлашмаған, теләүселәр йома намаҙына йөрөй, мәсеткә бара. Шулай уҡ ҡайһы берәүҙәр дини байрамдарҙа ғына түгел, үҙе теләгән мәлдә Ҡорбан салып, уның итен сирлеләргә ашатырға теләк белдерә, етәкселек быға ризалыҡ бирә.\nХосписҡа мәрхәмәтлелек һәм шәфҡәтлелек күрһәтеүселәр ҙә бар. Асҡарҙың Таһир Күсимов исемендәге гимназияһы шәфҡәтлелек акцияларын даими үткәрә, урындағы гәзит редакцияһы журналистары ла һәр саҡ ярҙам ҡулы һуҙырға әҙер. Шулай уҡ быйылдан район депутаттары паллиатив ярҙам бүлексәһенең проблемаларын өйрәнеп, уларға бар яҡлап ярҙам итергә һүҙ биргән.\nПроблемалар хәл ителер\nҺәр изге башланғыс йыш ҡына төрлө ҡаршылыҡҡа дусар булыусан. Ваҡытында төрлө кәртәләр аша үтеп, ахыр сиктә үҙ ишеген асыуға өлгәшкән хоспистың бөгөнгө хәле яҡшынан түгел. Өс ҡатлы бинаның проекты ла дөрөҫ эшләнмәгән. Хәрәкәтһеҙ ятҡан сирлеләрҙе урамға сығарыу һәм индереү, коляскала хәрәкәт итеү мәсьәләләре алдан уйлап эшләнмәгәнлектән, хәл итәһе мәсьәләләр осрай. Сирлеләр икенсе ҡатта ята, был да медицина хеҙмәткәрҙәре өсөн уңайһыҙлыҡтар тыуҙыра.\nБында эшләүселәрҙең барыһы ла ауыр сирлеләргә бар яҡлап ярҙам итергә ынтылып тора. Тик мөмкинлектәрҙең сикләнгәнлеге генә теләктәрҙең тормошҡа ашыуына кәртә булып тора. Нисек кенә булмаһын, бында эшләгән хеҙмәткәрҙәрҙән изгелек һәм шәфҡәтлелек нуры бөркөлә, уларҙың һәр ҡарашы, һүҙе, ҡылған ғәмәлдәре ауыр сирлеләрҙә өмөт уята. Иң мөһиме – кешене өмөт йәшәтеүен онотмайыҡ.


Раштыуа ла, һеҙ шул тиклем тапҡыр һәм ваҡытында түләнә, киске заказ өсөн раштыуа. Раштыуа байрамы менән иң яҡшы аш-был ысын булһа.\nШулай яҡшы булыр. Иң яҡшы ризыҡ һәм эсемлектәр өсөн кисен ғаилә дуҫтарыбыҙ менән йыйылышып. Беҙ бөтә нәмәне лә ҡайғыртырға һәм законға хеҙмәт итә, ваҡыт һәм һеҙҙең өсөн, һәм повеселиться бергә сыға. Agriturismo Vidbyxas уратып тирә-ҡыуаныс, һеҙҙе саҡыра ул. позаниматься спорт, тәбиғәт һуҡмаҡ булып, юлдарҙы яҡтыртыу, гольф өсөн яландар, ванналар һәм тәбиғәт ҡурсаулығы матур. Килә һәм наслаждайся! Кисә ферма һәйбәт булыр видбиксас үҙенең дуҫтарын саҡыра. Иң яҡшы һәм иң яҡшы наслаждайся эсемлектәр менән кисәһе киске. Тура кеүек өйҙән, ләкин тәҙрәгә булмаған! Раштыуа ла, һеҙ шул тиклем тапҡыр һәм ваҡытында түләнә, киске заказ өсөн раштыуа. Раштыуа байрамы менән иң яҡшы аш-был ысын булһа.\nШулай яҡшы булыр. Кисә ферма һәйбәт булыр видбиксас үҙенең дуҫтарын саҡыра. Иң яҡшы һәм иң яҡшы наслаждайся эсемлектәр менән кисәһе киске. Өйҙә шул тиклем ныҡ, ләкин бер тәрилкә! Шуға күрә оҙайлы ял һәм эш көнөнән һуң, бер аҙ ваҡытҡа еңеләйтергә була һәйбәт булыр ине, бөтә тәьҫораттар бешкән. Шуға күрә һеҙҙең менән көткәндәр алдында киске релаксация зонаһы һәм сауна джакузи. Тулы пансионлы фунт стерлинг бирелә; баш кеше. Сайттың кодын индерергә Был сараларҙың бер өлөшө булыу хоҡуғы сәфәре дүшәмбе һеҙҙең өсөн. Тәүге кофе-брейк тиклем тормош матур, ә беҙгә артабан нисек өлөшө.\nСөнки беҙ байрам яратабыҙ\nТәрән, ысын күңелдән һәм, мөмкин булһа, бер ни перебарщивать. Двухместный номер, номерҙар, зауыҡ менән биҙәгән ғаиләләр дикторы була һәм беҙгә, ә уның янында — ҙур булмаған номерҙар менән яруслы карауат. Номер өсөн диктор һәм оло кешеләр менән иркен майҙанға. Һеҙ бында яҡшы поспать алмай,»бәләкәй соня-кеше», Carpe номерҙарҙы беҙҙең бөтә уңайлы Diem — bed йәки Jensen. Иҫ киткес зауыҡлы һәм урынлы номерҙар менән диктор мебель менән йыһазландырылған. Тыныс йоҡлай карауатта Diem исеме аҫтында йәки Jensen Carpe\n← Рәхмәт папаһы менән осрашыу теләйем\nШвеция тәжрибә булды. Өлкәндәр өсөн осрашыу. Без теркәлгән. Әлеге фотография →


Сосновкалар йылға ҙур өмөт бағлай\n29 Апрель 2020, 15:55\nАтаҡлы “Йылайыр” совхозының Сосновка бүлексәһе илебеҙ тарихында лайыҡлы урын биләгән төбәктәрҙең береһе. Иген үҫтереү буйынса даны таралған хужалыҡтың ошо подразделениеһы үҙенең хеҙмәт ҡаһармандары менән элек-электән билдәле булды, тап ошонда Социалистик Хеҙмәт Геройы Риза Яхин үҫеп сыҡты.\nЗамандар үҙгәреп, хужалыҡ тарҡалһа ла, данлыҡлы совхоздың икһеҙ-сикһеҙ баҫыуҙарында тормош ҡайнай, уларҙа ауыл хужалығы культуралары үҫтерелә. Арҙаҡлы игенселәрҙең эшен бөгөн Рәшит Яхин, Илдар Ғөбәйҙуллин, Рәмил Якиев, Миңдәүләт Мөрсәлимов, Нур Рәхмәтуллин кеүек уңған фермерҙар дауам итә.\nИлдар Хәләф улының барлыҡ хеҙмәт һәм тормош юлы тыуған ауылы менән бәйле. Сосновка мәктәбен тамамлағас, данлыҡлы “Йылайыр” совхоз-техникумының ауыл хужалығын механизациялау бүлегендә уҡый. Ватан алдындағы хәрби бурысын үтәп ҡайтҡас, урындағы хужалыҡта механизатор булып эшләй. БДУ-ның Сибай институтын тамамлағас, Сосновка мәктәбендә балаларға белем бирә. Бер үк ваҡытта крәҫтиән-фермер хужалығы ойоштора. Һуңғараҡ уның базаһында “Дилә” ЯСЙ-һы барлыҡҡа килә.\nИ. Ғөбәйҙуллин етәкләгән “Дилә” йәмғиәте 700 гектарҙа иген һәм техник культуралар үҫтереү буйынса махсуслаша. Әле бында техника-агрегаттарҙы яҙғы миҙгелгә көйләү-һынау эштәре аҙағына яҡынлаша. Ремонтта предприятие механизаторҙары Риф Кәлимуллин, Артур Исхаҡов һәм Ислам Боҫҡонов һынатмай. Әйткәндәй, яҙғы баҫыу эштәренә 2 берәмек К-700 тракторы менән ҡамыл сәскестәре йәлеп ителәсәк.\nИлдар Хәләф улы производствоны яҡшы кимәлдә ойоштороу менән бер рәттән, ауылдың йәмәғәт эштәрендә әүҙем ҡатнаша, имам-хатип һәм староста вазифаларын да уңышлы атҡарырға мөмкинлек таба. Уның кеүек уңғандарҙан үрнәк алайыҡ!\nҺүрәттә: И.Ғөбәйҙуллин (уртала) механизаторҙар Артур Исхаҡов һәм Риф Кәлимуллин менән.


Башҡортостанда бер ир кеше ғүмерен ҡыйған, көсләгән һәм урлашҡан өсөн 14 йылға махсус режимлы колонияға оҙатылды // Хәл-ваҡиғалар | новости башинформ.рф\n18:01, 15 августа 2018 Хәл-ваҡиғалар\nБашҡортостанда бер ир кеше ғүмерен ҡыйған, көсләгән һәм урлашҡан өсөн 14 йылға махсус режимлы колонияға оҙатылды Фото: «Башинформ» мәғлүмәт агентлығы\nСуд тикшереүе барышында 2017 йылдың 7 авгусында ирҙең Башҡортостандың Ғафури районында сит кешенең өйөнә инеп,18 мең һум аҡса урлауы асыҡланған. Икенсе көндө ул Талбазыла йоҡлап ятҡан танышын уятырға маташҡан. Иҫерек килеш уны быуаға ташлаған.\n«Уныһы ваҡиға урынында йән биргән. Ирҙең оҙаҡ ҡына тауыш-тынһыҙ ятҡанын күргәс, енәйәтсе уның кәүҙәһен һыуҙан тартып сығарған һәм йөрәгенә массаж яһай башлаған», — тип аныҡлыҡ индерҙеләр судтың матбуғат хеҙмәтендә.\nУҙған йылдың 13 авгусында Дәүләкән районының Бик-Ҡарамалы ауылында 28 йәшлек енәйәтсе бер ирҙе туҡмап үлтергән. Шул уҡ көндә ул баланы көсләгән.\nТикшереү барышында ул ғәйебен таныған, ләкин судта унан баш тартҡан. Ғәйепләнеүсенең үтенесе буйынса енәйәт эшен өс суд ҡараған.\nТеги: Башҡортостандың Юғары суды, үлтереү, көсләү, урлау


Алдынғыларға машиналар тапшырыласаҡ - GTRK.TV — Новости Уфы и РБ\nАлдынғыларға машиналар тапшырыласаҡ\nБашҡортостан Хөкүмәте иген йыйыу комбайны, үҙ йөрөшлө сапҡыс операторҙары, ауыр йөк автомобиле, сөгөлдөр йыйыу комбайны водителдәре, туңға һөрөү механизаторҙары, шулай уҡ 2017 йылғы уңышты йыйыуҙа юғары һөҙөмтәләргә өлгәшкән Башҡорт дәүләт аграр университеты студенттары һәм ауыл хужалығы техникумы уҡыусылары араһында икенсе республика конкурсын уҙғарыу тураһында иғлан итте. Республика башлығы Рөстәм Хәмитов былтыр «Баҫыу көнөндә» ауыл хужалығы эшсәндәре араһында конкурс ойошторорға тәҡдим иткәйне. Үткән йыл төрлө номинацияларҙа 10 кеше конкурс еңеүселәре тип табылды. «Иң яҡшы комбайнсы» номинацияһында еңгән биш кешегә республика Башлығы «Нива» автомобиле асҡыстарын тапшырҙы. Иң яҡшы үҙ йөрөшлө сапҡыс операторы, ауыр йөк автомобиле, сөгөлдөр йыйыу комбайны водителе, туңға һөрөү механизаторы, шулай уҡ аграр университеты студенты «Лада-Гранта» машинаһын һатып алыу өсөн сертификаттар менән бүләкләнде.\n22 августа Башҡорт әҙәбиәтенең “алтын фонды” – интернет киңлектәрендә


Яңы йылдың беренсе айы ла аҙағына яҡынлаша. Халыҡ телендә һыуығай тип йөрөтөлгән ғинуар ысынлап та ҡайһы берҙәребеҙ өсөн сатлама һыуыҡтары менән иҫтә ҡалыр. Буранай – февраль нисек булыр, уныһы әле билдәһеҙ. Киләсәккә фараздар яһамай, үткәндәрҙе барлайыҡ. Беҙҙең хәбәрселәр менән уҙып барған аҙналағы мөһим һәм ҡыҙыҡлы ваҡиғаларға айырым туҡталып, уларҙы иҫкә төшөрөп баһа бирергә тырышайыҡ. Шулай итеп ...\nДиверсификация башлана. Рәсә...\nРеспублика хөкүмәте ҡаргиҙәрҙәрҙе тикшереү буйынса оперция иғлан итте, тик гиҙерлек ҡар йоҡараҡ түгелме? Ҡарһыҙ ҡыштан кемгә файҙа, кемгә зыян? Батырлыҡ беләктә түгел- йөрәктә. Республиканың йыл кешеләре билдәләнде. Тәбиғәт таҙалығы өсөн борсолоусылар унда үҙәк урын алып торҙо. Һайлау- 2018. Президент өсөн тауыш бирергә теүәл 8 аҙна ҡалды. Әҙерлек нисек бара? Бизнесты үҙәк асып хеҙмәтләндерәбеҙ, инвалидтарға уңайлы мөхит тыуҙырабыҙ, эш хаҡын а...\n2017-не оҙатып 2018 йылға аяҡ баҫтыҡ. Оҙайлы Яңы йыл каникулдары һәм беренсе эш аҙнаһы менән бергә, күҙ асып йомғансы, ғинуарҙың яртыһы үтеп тә киткән. Әммә байрам дауам итә, тип әйтергә мөмкин, сөнки бөгөн рәсми булмаһа ла, тағы бер дата – Иҫкесә яңы йылды билдәләйбеҙ. Беҙҙең илдә шундай йола йәшәп килә – яңы йылды ике тапҡыр ҡаршы алабыҙ. Беҙ ҙә йоланы боҙмайбыҙ, һәр йәкшәмбе аҙнаға йомғаҡ яһайбыҙ. Был юлы иһә беҙҙең ижади төркөм уҙып барған...\nБашланыҡ. Рәсәйҙә мөһим һайлау кампанияһына старт бирелде. 2018 йылдың 18 мартына 90 көндән аҙыраҡ ҡалды. Президент булырға кемдәр дәғүә итә?\n1 йылда - 125 ҡанун. Республика парламенты 2017 йылдағы һуңғы ултырышын уҙғарҙы. Унда шулай уҡ Экология йылына йомғаҡ яһалды, иҡтисади һөҙөмтәләр барланды. Көрсөккә ҡаршы програмалар уңышлы эшләй, тиелде ултырышта.\nҒаилә йылын ҡаршылайбыҙ. ЗАГС хеҙмәткәрҙәре 2018 йылда эш артыуын көтә. Ә бы...\nЯңы йылға тиклем теүәл ике аҙна ваҡыт ҡалды. Был осорҙа уҙып барғанына йомғаҡ яһап киләсәккә маҡсаттар билдәләйбеҙ. Алда тағы ла 14 көн барлығын иҫәпкә алғанда, үтә ашыҡмай торайыҡ. Уҙып барған йылға түгел, ә аҙнаға йомғаҡ яһайыҡ. Иғтибарға алырлыҡ мөһим һәм ҡыҙыҡлы ваҡиғалар етерлек булды. Беҙҙең ижади төркөм шуларҙың ҡайһы берҙәренә айырым туҡталып баһа бирергә тырышты. Шулай итеп...\nПрезидент яуап бирҙе. Владимир Путин журналист...\nҠышҡа ла аяҡ баҫтыҡ, календарҙа декабрь булһа ла, ер өҫтө һаман “аҡ юрған”ға төрөнмәгән. Синоптиктар ҙа ҡар яуыуын вәғәҙәләмәй. Киләһе аҙнала ла яуым-төшөм көтөлмәй. Киләсәккә фараздар менән булмайыҡ, ә уҙып барған аҙнаға күҙ һалайыҡ. Төрлө ваҡиғалары менән тарихҡа инеп ҡалды ул. Беҙҙең ижади төркөм шуларҙың ҡайһы берҙәренә айырым туҡталып баһа бирергә тырышты. Шулай итеп...\nСоциаль инвестициялар дәүләте һәм "ҡәҙерле бала дәүере"....\nКөҙҙөң һуңғы тулы аҙнаһын йомғаҡлайбыҙ. Алдағыһында календарь буйынса ҡышҡа аяҡ баҫабыҙ, гәрсә әлегә көндәр көҙгөсә булһа ла. Ҡар яумай тороуы, бер яҡтан яҡшы, таҙартырға кәрәкмәй. Икенсе яҡтан, урамдарҙа саң булмаҫ ине. Хәйер, тәбиғәттең үҙ ҡанундары, беҙ уға ҡыҫыла алмайбыҙ. Фәлсәфәне ситкә ҡуйып, йәшәйешебеҙгә байҡау яһайыҡ. Был аҙнала иғтибар үҙәгендә булған ваҡиғаларға күҙ һалғанда, ошолайыраҡ улар:\n- Әсәкәйем, минең берҙән-берем....\nУҙып барған аҙнала башҡа тем...\nНоябрь айына ла аяҡ баҫтыҡ, инде ҡара көҙ ҙә килеп етте. Ҡыш менән көҙҙөң берсә ямғырлап, берсә ҡарлап көрәшкән ваҡытында ваҡиғаларҙың төрлөһө булды. Беҙҙең ижади төркөм шуларҙың ҡайһы берҙәренә айырым туҡталып баһа бирергә тырышты. Шулай итеп...\nХалыҡ көсө – берҙәмлектә. 4 ноябрь – Халыҡ берҙәмлеге көнө. Дәүләт байрамы атамаһы есеменә тура киләме? Милли сәйәсәт ниндәй кимәлдә алып барыла?\nБашҡортостан ҡайҙан башлана? Респ...\nЯнғантау геопаркы йәнә көн тәртибенә сыҡты, Белгестәр ҙә дәүләт экология сәйәсәтен алғы планға ҡуя.\nЭнергетикаға- йәшел юл. Был аҙнала Өфө сираттағы тапҡыр заманса энергетика темаһы буйынса форум үҙәгенә әүерелде.\nМостафа күккә аша. Халыҡ шағирының тыуыуына 98 йыл тулыу киң күләмдә билдәләнде. "Аэрофлот" иһә үҙ самолетына "Мостай Кәрим" исемен бирҙе.\nТарих ҡабатлана. Властар йәнә ҡушылырға саҡыра. Кооперативтар асыуҙа опер...\nБашҡортостан – изге ерем, илгә ҡеүәт биреп тора! Бөйөк Рәсәй күкрәгенд...\nРеспублика 2021 йылда халыҡ-ара умартасылар конгресын ҡабул итәсәк. Беҙгә төрлө тарафтарҙан 10 мең умартасы килә.\nРеспублика парламенты киләһе йылға бюджет проекты өҫтөндә эшләй. Тарихта тәүге тапҡыр уны тикшереүҙә халыҡ фекеренә лә ҡолаҡ һаласаҡтар. 9 миллиард дефицитты нисек ҡапларға?\nЮбилейҙан кемдәр файҙа күрә? Хөкүмәт 100 йыллыҡ объекттары буйынса йәнә бер кәңәшмә уҙғарҙы.\nҺин, уҡытыусым, шундай наҙлап ҡарайһың, аҙлап а...\nБөтә юлдар ҙа асыҡ. “Өфө” халыҡ-ара...\nӨфөлә халыҡтың йәмәғәт тормошонда әүҙемлеген арттырыу темаһы тикшерлде. Урындағы башланғыстарға ярҙам проектының отошло яҡтары.\nТаһир-Зөһрәләр илендә мәғәнәһеҙ исемдәргә урын юҡ. Парламент шундай ҡанун сығарҙы.\nЙылытыу миҙгеле әлегә күңелдәрҙе генә йылыта йәки бурыслылар ҡасан өшөй башлар?\nПлан үтәлде. Айырым хужалыҡтар булған игенде йыйып алды. Тик хаҡтары ғына крәҫтиән күңеленә - ҡыуаныс, кеҫәһенә аҡса өҫтәмәй.\nСентябрҙең тәүге тулы аҙнаһын теүәлләйбеҙ. Ваҡиғаларҙың төрлөһө булды ошо ете көн эсендә. Беҙҙең ижади төркөм шуларҙың ҡайһы берҙәренә айырым туҡталып баһа бирергә тырышты.\nУттай ҡыҙыу ураҡ өҫтө. Башҡортостан аргарийҙары урып-йыйыуҙы теүәлләй. Хужалыҡтарға майҙандарҙың өстән ике өлөшөндә ураҡты тамамларға ҡалған.\nКөҙгө һайлау. Бөгөн илдә – Берҙәм тауыш биреү көнө. Башҡортостанда урындағы советтарға депутаттар һайлана. Бы...\nБыл аҙна беҙҙең хәбәрселәр күҙлегенән\n- Йыр бар, икмәк булырмы?\n- Республиканың бер нисә төбәгендә ураҡҡа төштөләр.\n- Башҡорт теле уҡытыусылары эшһеҙ ҡалмаясаҡ. Республика Башлығы туған телдәрҙе уҡытыу мәсьәләһенә аныҡлыҡ индерҙе.\n- Юл аҙабы гүр ғазабына әйләнмәһен өсөн ауыл халҡы үҙе юл һала. Шишмә районынан репортаж.\n- Батыр самолеты яңыртыла. Йәнә һауаға күтәре...\nӘлдермешкә ҡайтыу юлдары. Башҡорт-татар йыр сәнғәтенең аҫыл йондоҙо - Хәниә Фәрхи вафат булды. Республика башлығы Рөстәм Хәмитов төп телеканалдарға киңәйтелгән интервьюһында ярты йыллыҡты йомғаҡланы. Төп социаль-иҡтисади проблемаларҙы атап үтте, төҙөлөш, балалар спортына ярҙам, агросәнәғәт комплексындағы хәлдәрҙе лә ентекле анализланы.\nСалауат районы колледжы ҡасан ҡыйыҡлы булыр?\nБыйылғы ямғырлы йәй йылыяпмаларҙың отошло тармаҡ...\nКалендарҙа июлдең 16-сы көнө. Йәйҙең яртыһы ла үттеп китте, ә йәйҙе күргән юҡ әле тип зарланыусылар ҙа барҙыр, моғайын. Шулай ҙа синоптиктар алдағы көндәрҙә сағыштырмаса йылы көндәр вәғәҙәләй. Ә аграрийҙар ямғыр арҡаһында күрелгән зыян күләмен иҫәпләй. Башҡортостан умартасылары иң яҡшыһын асыҡланы, Евразия белгестәре эшсе кадрҙар һәм һөнәри белем биреү мәсьәләләре буйынса әңгәмәләште. Уҙып барған аҙналағы ҡайһы бер ваҡиғалар бына ошонан ғибәрә...\nТуҡтауһыҙ ямғыр арҡаһында йылғаларҙа һыу кимәле күтәрелә башланы. Ярай, ҡар яумай, уныһына шөкөр, тибеҙ. Ә аграрийҙар норманан тыш яуым-төшөм сәбәпле ғәҙәттән тыш хәл тәртибе иғлан итергә әҙерләнә. Быйылғы йәйҙең тәүге айын ошолай теүәлләйбеҙ.\nМосолмандар өсөн изге мәл – Рамаҙан айы тамамланды, бөгөн ислам донъяһы Ураҙа байрамын билдәләй.\nБашҡортостан менән Ҡырғыҙстан аралары ла яҡыная. Туғандашлыҡ ептәрен нығытырға ваҡыт етте....\nДонъя йәнә Башҡортостанды һайлай. Республикабыҙҙа мәҙәни марафон дауам итә. Тиҫтәнән ашыу дәүләт вәкилдәрен берләштергән “Берҙәмлек” халыҡ-ара милли мәҙәниәттәр фестивале эстафетаны тағы ла бер сағыу һәм мәртәбәле сара “Евразия йөрәге” халыҡ-ара сәнғәт фестиваленә тапшырҙы. Өфөлә ил төбәктәрендәге тәүге интерактив музей-парк асылды; халыҡ дәүләт башлығы менән аралашты; медицина хеҙмәткәрҙәре һөнәри байрамдарын билдәләй. Ҡыҫҡаһы, ҡыҙыҡлы һәм иғ...


Өфөлә Ғәли Ибраһимов, Изгелекле һәм Европа урамдары була // Йәмғиәт | новости башинформ.рф\n10:26, 17 октября 2019 Йәмғиәт\nӨфөлә Ғәли Ибраһимов, Изгелекле һәм Европа урамдары була Фото: Андрей Старостин\nӨФӨ, 2019 йыл, 17 октябрь. /«Башинформ» мәғлүмәт агентлығы, Гөлфиә Акулова/.\nӨфөлә ҡала Советының 46-сы ултырышында депутаттар баш ҡаланың Совет, Калинин, Октябрь һәм Киров райондарында 12 яңы урамға исем биреү тураһында ҡарар ҡабул итте.\nӘйтәйек, Өфөнөң Совет районында яңы урамдарҙың береһе башҡорт яҙыусыһы һәм шағиры, педагог, Бөйөк Ватан һуғышында ҡатнашыусы, РСФСР-ҙың һәм БАССР-ҙың атҡаҙанған мәҙәниәт хеҙмәткәре Ғәли Ибраһимовтың исеме менән атала. Быйыл уның тыуыуына 100 йыл тула.\nОктябрь районының Нуғай ауылында бер юлы 9 урамға исем бирелә. Унда Изгелекле, Европа, Славян, Һырғанаҡ, Почетлы, Умарталыҡ һәм башҡа урамдар барлыҡҡа килә.\nКиров районында Кузнецов затоны биҫтәһендәге урам Симферополь тип атала. Калинин районының Максимовка биҫтәһендә Йондоҙло ямғыр тигән урам була.\nТеги: ҡала Советы, урамдарҙың исеме


Башҡортостанда эшһеҙҙәр кәмегән | ГТРК «Башкортостан» — Новости Уфы и РБ\n17 сентября 2018 — 16:09 ГТРК «Башкортостан»\nБашҡортостанда эшһеҙлек 2013 йыл менән сағыштырғанда биш тапҡырға кәмегән. Был хаҡта республика башлығы Рөстәм Хәмитов белдерҙе.Халыҡты эш менән тәьмин итеү үҙәктәрендә 50 мең буш эш урыны тәҡдим ителә. Рөстәм Зәки улы билдәләүенсә, эшләүсе ҡатын-ҡыҙҙарҙың хәлен яҡшрытыу буйынса етди саралар күрелә, инвалидтар өсөн уңайлы мөхит булдырыла.Ҡасандыр спорт менән етди шөғөлләнгән Романдың күҙҙәре насар күрә башлай. Уға һөнәр алмаштырырға тура килә. Ул күп уйлап тормай, Ульяновск медицина колледжына уҡырға инә. Халыҡты эш менән тәьмин итеү үҙәгендә теркәлгәндән һуң Роман өҫтәлмә стажировка үтә, бер нисә урынға барып эшләп ҡарай. Айгөл Мирсәйәх ҡыҙының клиникаһына килеп эләккәндән һуң бында ҡалырға ҡарар итә. Уңайлы эш шарттарын булдырыуға махсус компенсацияны сувенирҙар эшләүсе компания ла алған. Бында мөмкинлеге сикләнгән рәссам һәм тегенсе ҡыҙҙарҙы эшкә алғандар. Авария һөҙөмтәһендә травма алған Натальяны эш биреүсеһе кире ҡабул итмәгән. Тегенсегә халыҡты эш менән тәьмин итеү үҙәгендә ярҙам иткәндәр. Мөмкинлеге сикләнгән граждандарҙы эш менән тәьмин итеү буйынса төбәктә төрлө проекттар бар. Үткән йылдың көҙөндә Башҡортостан инвалидтарҙы стажировкалау һәм уларҙы эш урынында оҙатыу буйынса тәжрибә майҙансығы итеп һайланды. Халыҡты эш менән тәьмин итеү үҙәгенә килеүсе мөмкинлеге сикләнгәндәр һаны көндән-көн арта. Уларға эш тәҡдим итеүсе ойошмалар һаны ла күбәйә. Орджоникидзе районының халыҡты эш менән тәьмин итеү үҙәгенең үҙенә лә мөмкинлеге сикләнгән белгес эшкә алынған. Рөстәм Ғабдрахмановты хеҙмәттәштәре өлгөлө белгес һәм ярҙамсытип белә. 2016 йылда мәшғүллек үҙәктәре мөмкинлеге сикләнгән 1000 кешене эшкә урынлаштырһа, былтыр был күрһәткес ике тапҡырға артҡан. Төрлө һөнәрҙәр буйынса белемдәрен артырыу һәм төрлө ойошмаларҙа эшләп ҡарап, тик үҙҙәренә ҡулайлы урынға ғына урынлашыу мөмкинлеге хәҙер был категория граждандарҙың киләсәккә ышанысын һәм йәмғиәттә юғалып ҡалмай, башҡалар менән бер тиң йәшәү өмөтөн арттыра.


8 июлдә Рәсәйҙә ғаилә, мөхәббәт һәм тоғролоҡ көнө билдәләнә\nБеренсе тапҡыр был байрам беҙгә 2008 - Ғаилә йылында килеп инә. Йола буйынса был көндә ЗАГСТАР-ҙа айырылышыуһыҙ көн акциялары, күп балалы һәм 25 йылдан ашыу никахта торған ғаиләләрҙе тәбрикләү тантаналары үтә. Байрам саралары баш ҡаланың ял итеү урындарында ла ойошторола.\nРәсәй тарихында 2008-се, ғаилә йылынан билдәләнә башлаған мөхәббәт һәм тоғролоҡ байрамы Башҡортостанда ла иғтибарҙан ситтә ҡалмай. Өфөнөң Салауат Юлаев майҙаны бөгөн гөрләп тора. Бында байрам концерты, шулай уҡ төрлө күргәҙмәләр үтә. Билдәле булыуынса, ғаилә байрамының «Мөхәббәт һәм тоғролоҡ өсөн» иҫтәлекле миҙалы ла бар, уның символы - аҡ сәскә. Элек-электән был сәскә мөхәббәт билдәһе булараҡ иҫәпләнә. Бөгөн наградаға 25 йыл бергә йәшәгән Ғирфановтар лайыҡ булды.\nҒирфановтарҙан тыш бөгөн 50 йыл парлашып йәшәгән 8, һәм 75 йыл бергә татыу ғүмер иткән тағы 1 ғаилә иҫтәлекле миҙалға лайыҡ булды. Шулай уҡ хәҙерге заман йәштәрендә 8 июлдә никахҡа ингәндәр оҙаҡ һәм бәхетле ғүмер кисерәсәк тигән ышаныуҙар ҙа бар. Салауат Юлаев майҙанында үткән байрамдың иң ҡыҙыҡлы ваҡиғаһы, һис шикһеҙ, буласаҡ әсәләр флешмобы.\nБөгөнгө байам сиктәрендә Өфөлә тағы бер үҙенсәлекле сара ойошторола. Киске сәғәт 8-ҙә ҡаланың Спас ҡорамынан велоуҙыш старт ала. Велосипедсыларҙың финиш нөктәһе - баш ҡаланың Ленин исемендәге майҙаны.


Буласаҡ юристар һынатмай\nКалендарҙа 3 декабрь Юристар көнө булараҡ билдәләнгән. Ошоно иҫәпкә алып, беҙ Сибай институтының хоҡуҡ факультеты деканы Ә.М. Боҫҡоновҡа мөрәжәғәт иттек. Буласаҡ юристарҙы әҙерләүсе бүлектең уңыштары, ҡаҙаныштары күп кенә.\n—Бөгөнгө көндә беҙҙең факультетта барлығы 457 студент белем ала. Шуларҙың 443—юриспруденция, ә ҡалған 14-е—тарих бүлегендә. Институт тормошонда ғына түгел, ә ҡала, республика, хатта Рәсәй кимәлендә беҙҙең студенттар һынатмай, үҙҙәре уҡыған белем усағының намыҫын лайыҡлы яҡлай. Мәҫәлән, Сибай кимәлендә урта махсус һәм юғары уҡыу йорттары араһында үткәрелгән КВН-да беҙҙең факультет командаһы беренсе урын яуланы. 4 курс студенттары Әлфиә Бүләкҡолова һәм Гаяна Езикян Ҡазанда үткән Халыҡ-ара ғәмәли-конференцияла ҡатнашып, сертификат һәм диплом менән бүләкләнһә, Илнур Ильясов «Экстримизмға ҡаршы профилактик эш» исемле республика конкурсында үҙенең видеоролигы менән беренсе урынға сыҡты. Һанай башлаһаң, беҙҙең ҡаҙаныштарҙы әйтеп бөтөп булмай. Киләсәктә лә тыуған илдәренә тоғро хеҙмәт итеп, уның лайыҡлы граждандары булып йәшәүҙәрен теләйем,—ти хоҡуҡ факультеты деканы, сәйәсәт фәндәре кандидаты, доцент Әхтәр Мөхәмәт улы Боҫҡонов.\nҺүрәттә: буласаҡ юристар Арслан Яхин менән\nАйһылыу Танһыҡҡужина декан\nӘхтәр Мөхәмәт улы Боҫҡонов менән.


15(2011) » Страница 4 » "Йәшлек" гәзите\nГазета "Йәшлек" » Облако тегов » 15(2011) » Страница 4\nНовости // 26-02-2011, 11:48\nБылтыр Башҡортостанда 10,5 мең гектарҙан ашыу майҙанда урмандар тергеҙелгән. БР урман хужалығы министры Рәжәп Нәбиуллиндың һүҙҙәренә ҡарағанда, дәүләт унитар предприятиелары үҙ бурыстарын тулыһынса үтәгән. Ҡуртымсылар эштәрҙең 31 процентын башҡарған.\n34 мең килограмм орлоҡ йыйылған, шул иҫәптән 3930 килограмм ылыҫлы ағастар орлоғо. Тубырсыҡ йыйыу һәм эшкәртеү дауам итә. Питомниктарҙың сәсеү майҙаны 53 гектар тәшкил итә. Әле 60 миллиондан ашыу үҫентенең яртыһы стандартҡа тура килә. Был дәүләт контракттарына ярашлы ҡуртымға алынмаған участкаларҙа ағас ултыртыу күләмен үтәү өсөн етерлек....\nНовости / Башҡортостан // 26-02-2011, 11:47\nМәләүездә «Башҡортостан – ҡурсаулыҡтар иле» тигән фотоконкурс үтте. Унда ҡаланың һәм райондың 11-се синыф уҡыусылары ҡатнашты. Жюри ҡарамағына өс номинация буйынса барлығы 30 эш тәҡдим ителде.\nБР Төҙөлөш һәм архитектура буйынса дәүләт комитетында республикабыҙ ҡалалары һәм райондары араһында иң яҡшы архитектура һәм ҡала төҙөлөшө конкурсына йомғаҡ яһалды. Муниципаль райондар араһында беренсе урынға Белорет районы хакимиәтенең архитектура һәм ҡала төҙөлөшө бүлеге лайыҡ булды, икенсе урынды – Бәләбәй районы, өсөнсөнө Дүртөйлө районы алды. Ҡала округтары араһында төп бүләккә Күмертау ҡалаһы лайыҡ булды....


Йофар — Башҡорт Википедияһы\nЯрым ғаилә: Кроты\nIUCN 3.1 Vulnerable : 6506\nЙофар (лат. Desmana moschata, (рус. Русская выхухоль ) — ҡиммәтле тиреле йәнлек; ертишкестәр (Soricomorpha) отряды һуҡыр сысҡандар ғаиләһенән һөтимәр йәнлек.\nЙофар. Рәсәй Банкы аҡсыһы.— «Ҡыҙыл Китап» серияһы, көмөш, 1 һум, 2000 йыл\nВолга, Дон һәм Яйыҡ йылғалары бассейнында ғына осрай. Кәүҙәһе тығыҙ, 20 см-ға ҡәҙәр оҙонлоҡта. Ауырлығы 520 г-ға ҡәҙәр. Башы ҙур, хәрәкәтсән оҙон танау менән тамамлана. Ҡойроғо 17−20 см оҙонлоҡта, ике яғынан ҡыҫылған, ҡабырсаҡ һәм һирәк төк менән ҡапланған, ҡойроҡ төбөндә еҫле майлы матдә бүлеп сығарыусы махсус биҙҙәре урынлашҡан. Май тирене еүешләнеүҙән һаҡлай. Аяҡ бармаҡтары араларында киң йөзөү ярылары бар; артҡы аяҡтары алғыларыннан оҙонораҡ һәм көслөрәк. Йөн ҡапламы ебәк һымаҡ, ҡуйы, өҫкө яғы ҡара-ҡоңғорт, аҫҡы яғы - көмеш һымаҡ һоро төҫтә. Яртылаш һыуҙа тереклек итә. Өнөн, сығыу юлдарын һыу аҫтында ҡалдырып, текә ярҙарҙа ҡыуаҡ тамырҙары аҫтына ҡаҙа. Кис һәм төндә активлык күрһәтә. Һыуҙа йәшәүсе умыртҡаһыҙҙар, ваҡ балыҡ, үҫемлектәр менән туҡлана.\nЕнси яҡтан 6 айҙа өлгөрә. Моногам. Яҙғы һыу һүле (половодья) мәлендә ояларын ташлап сыҡҡан мәлдә парлашыу башлана. Быны ата йофарҙарҙың көслө итеп сырылдауынан, инә заттарҙың иркә генә моңло итеп тауыш сығарыуынан аңғарып була. Ҡауышыу мәле апрель-май айҙарына тура килә. Йыш ҡына ата заттар араһында мөнәсәбәт асыҡлау күҙәтелә.\nЙөклөлөк 45—50 көн тирәһе дауам итә. Балаларының һаны 1—5 тирәһе була. Балалары яланғас, күҙе йомоҡ, хәлһеҙ булып тыуа. Һәр береһенең массаһы 2—3,3 г тирәһе генә була.\nЙылына 1, һирәгерәк 2 тапҡыр бала тыуҙыра (май — июнь һәм ноябрь — декабрь). Тынысһыҙлағанда, ҡурҡыныс янағанда, инә йофар балаларын икенсе урынға күсерә. Ата заттар ҙа балалары янында була.\nБалалалары 4 айҙа өлкәндәре кеүек туҡлана башлай. 4-5 айҙа үҙ-аллы йәшәүгә күсә. 4 йылға тиклем йәшәй.\nҠиммәтле тиреһе өсөн аулау һөҙөмтәһендә, 20 быуат башына йофар Башҡортостанда бөтөнләй юҡҡа сыҡҡан. Киренән тергеҙеү маҡсатында 1934—36 йылдарҙа Татар АССР-нан Дүртөйлө һәм Бөрө райондарына күпмелер һанда был йәнлектәрҙе ҡайтаралар. 1934 йылда "Ағас-күл"гә, Ағиҙел йылғаһының һыубаҫар туғайҙарына ебәрелә. Икенсегә, 1936 йылда Дүртөйлө районының башҡа күлдәренә (озера Учпили, Учтавлы, Изелчик, Чугураш, Анак-куль) һәм Илеш районына (Белосарым) ебәрелә. Реаклиматизация уңышлы килеп сыға.\n1946-1955 йылдар эсендә һунар итеү һөҙөмтәһендә дүрт меңгә яҡын тире алына. Унан һуңғы йылдарҙа, йофарҙарҙың һаны ҡырҡа кәмей. 1949 йылдарҙа, яр һыҙатының һәр километры һайын 8,3 өң иҫәпләнһә, 1959 йылға 4,7-гә тиклем кәмей.\n20 быуат аҙаҡтарына бик һирәкләп кенә, Дүртөйлө һәм Илеш райондарының һыубаҫар туғайлы һыу ятҡылыҡтарында осрауын дауам итә. Башҡортостан Республикаһы һәм Рәсәй Федерацияһының Ҡыҙыл китабына индерелгән.\nҺанын тергеҙеү өсөн әүҙем эш күреү: яңынан ситтән йәнлектәр ҡайтартыу һәм улар өсөн махсус заказниктар булдырыу талап ителә.\nБашҡорт энциклопедияһы 2019 йылдың 24 декабрь көнөндә архивланған.\nhttps://ba.wikipedia.org/w/index.php?title=Йофар&oldid=1053633 ҡабул ителгән\nБыл бит һуңғы тапҡыр 05:53 10 август 2021 үҙгәртелгән.


Баш ҡаланың яңы йөҙө\nӨфөлә Ағиҙелдең уң яҡ ярын төҙөкләндереү бара. Республикала был һуңғы йылдарҙа бойомға ашырылған иң ҙур проекттарҙың береһе. Башҡортостан етәксеһе Рөстәм Хәмитов төҙөлөш барышын шәхсән күҙәтеүгә алды. Республика Йортонда йылға буйын яңыртыуға арналған тағы ла бер кәңәшмә үтте. Был төҙөлөш Өфө...\nРәсәй президенты Венала Австрия президенты Александр ван дер Беллен һәм федераль канцлер Себастьян Курц менән осрашты. Һөйләшеүҙәрҙә Европа берлегенең Рәсәйгә ҡаршы санкциялары мәсьәләһе лә күтәрелде. Австрия президенты был йәһәттән беҙ Европа берлеге сәйәсәтенән тайпыла алмайбыҙ, тип белдерҙе....\nЙөҙ ауырыуҙан дауа\nБашҡортостанда ҡымыҙ бешеү миҙгеле башланды. Быйыл да хужалыҡтар был файҙалы эсемлекте күпләп етештерергә ниәтләй. Милли эсемлектен Һабантуйҙар үтәсәк майҙандарҙа ауыҙ итергә мөмкин. Учалы районының Байрамғол агрофирмаһында 230 һауын бейәһе иҫәпләнә. Быйыл да бында 45 тонна ҡымыҙ бешергә йыйыналар.\nБашҡортостан етәксеһе халыҡ һаулығына иғтибарҙы көсәйтергә саҡырҙы\nГраждандарҙы дарыуҙар менән тәьмин итеү буйынса килеп тыуған хәлде көйләү өсөн аныҡ план булырға тейеш. Республика башлығы Рөстәм Хәмитов быны хөкүмәт йортонда үткән кәңәшмәлә белдерҙе. Бөгөн 600 рецепт буйынса бурыстар үтәлмәгән, тимәк 600 мохтаж кеше тейешле дарыуын ала алмай. Хәлдең яҡшыға...\nРеспубликаның СПИД-ты һәм йоғошло ауырыуҙарҙы иҫкәртеү үҙәге бөгөн ҡот осҡос статистиканы иғлан итте.Башҡортостанда ВИЧ инфекциялы 19 бала асыҡланған. Уларҙың араһында яңы ғына донъяға ауаз һалғандар ҙа, 15 йәшлектәр ҙә бар. Быйыл ғына ВИЧ йоҡторған 220 ауырлы ҡатын теркәлгән. Әле...\nБашҡортостанда экологияға зыян килтереүсе предприятиелар булмаясаҡ\nБыл хаҡта бөгөн республика башлығы Рөстәм Хәмитов Өфөлә халыҡ-ара экология форумында белдерҙе. Хәбәрсебеҙ Закир Шәрипов беҙҙең студия менән тура бәйләнешкә сыға.\nБөгөн Башҡортостанда дауыл хәүефе иғлан ителде\nҒәҙәттән тыш хәлдәр идаралығы елдең тиҙлеге секундына 23 метрға етәсәк, тип иҫкәртә. Шуға ла ағас, электр линиялары аҫтында тороу кәңәш ителмәй. Водителдәрҙән машиналарын ағас аҫтарында ҡалдырмау һорала. Синоптиктар мәғлүмәттәренә ҡарағанда, йәшенле ямғырҙар яуасаҡ.\nУҡ атыуҙан тыш, уҡыусылар халҡыбыҙҙың үткәне менән дә таныша ала. Улар өсөн башҡорттар тарихы тигән дәрес ҡаралған. Кереш тартып, уҡ атыр өсөн күп белем кәрәкмәй, тигән фекер менән йәш мәргәндәр килешмәй. Теләк һәм батырлыҡ менән көс, таҫыллфҡ та кәрәк. Әйткәндәй, махсус мәктәп нигеҙендә...\nРәсәйҙең иң яҡшы уҡсылары Өфөгә йыйылды\nБаш ҡалала уҡ атыу буйынса Рәсәй беренселеге үтә. Унда илдең 30-лаған төбәгенән 300-гә яҡын спортсы көс һынаша. Улар араһында Рәсәй, Европа һәм донъя чемпионаттары еңеүселәре бар. Башҡортостан данын Өфө, Мәләүез, Салауат һәм Бөрө ҡалаларынан 26 спортсы яҡлай.Ярышта ҡатнашыусылар 3 көн дауамында...\nӨфөләге күп ҡатлы йорт биләмәләренең береһе Рәсәй конкурсында еңеүселәр иҫәбенә инде. “Йәмле ихата” ҡороусы фатир хужалары һөйөнөсөнән эш фронтын йәнә киңәйтеү теләге менән яна. Гагарин урамындағы күп ҡатлы йорттың беренсе подъезында йәшәгән әүҙем кешеләр ихатаны төҙөкләндереү идеяһын көтмәгәндә...


Өфөлә тимер юл аша йәйәүлеләр күпере реконструкциялана // Йәмғиәт | новости башинформ.рф\nӨфөлә тимер юл аша йәйәүлеләр күпере реконструкциялана\n9:27, 27 октября 2011 Йәмғиәт\nӨфөнөң Дим районында тимер юл аша йәйәүлеләр күпере реконструкциялана башланы. Был хаҡта «Башинформ» агентлығына «Рәсәй тимер юлдары» асыҡ акционерҙар йәмғиәте филиалы – Куйбышев тимер юлының корпоратив коммуникациялар хеҙмәтенән хәбәр иттеләр.\n900 метрҙан ашыу оҙонлоғондағы күпер Дим районының кешеләр йәшәгән яғын бер нисә тимер юл предприятиелары менән тоташтыра һәм Дим сорттарға айырыу станцияһы территорияһы менән тиҫтәләгән тимер юлдар аша хәүефһеҙ үтергә мөмкинлек бирә. Был районда йәмғеһе 20-нән ашыу тимер юл предприятиелары тупланған.\nКүперҙең тәүге сираты 1951 йылда уҡ төҙөлгән. 2010 йылда күперҙе реконструкциялау тураһында ҡарар ҡабул ителә. Ремонт эштәрен, айырым участкаларҙы ябып, этаптарға бүлеп үткәреү планлаштырыла. Шуның арҡаһында йәйәүлеләр өсөн уңайһыҙлыҡтар кәметеләсәк.\nЙыл аҙағына тиклем күперҙе ремонтлауға 100 миллион һум самаһы аҡса һалыу күҙаллана. Реконструкция 2013 йылда тамамланырға тейеш.


24 Апрель , 19:05\nӘммә төн уртаһында мейес башынан шапылдап нимәлер төшөүҙәр көн һайын ҡабатлана башланы. Әйтерһең мейес башынан фуфайка ташлайҙар. Ауырыуым да көсәйгәндән-көсәйә бара. Яҙға табан ҡыҙым бер ҡайтҡанында, ҡаршылашыуыма ҡарамай ике мейесте лә боҙоп ташланы. Береһенең төбөндә мөгөҙлө кәзә башы һөйәге ята ине, бер урыны ҡанһырап тора. Ә мейестең һалыныуына утыҙ биш йылдан ашҡан. Аптырарлыҡ хәл. Көрәк менән биҙрәгә һалып йылға аръяғына алып барып күмдек.\nҮҙемдең ғаиләм кеүек өйрәнеп бөткән ололарҙың күптәре аралашыу етмәгәнлектән, яңғыҙлыҡтан зарыға ине. Күптәренең ауырыуҙарының сәбәптәре лә шунандыр тигән һығымтаға килдем оҙаҡ ҡына йылдар эшләү дәүерендә. Улар ярай үткәндәре, хәтирәләре менән йәшәй. Өйҙәре йылы, балалары килеп китһәләр, пенсиялары ваҡытында килһә – шунан ҡәнәғәт.\nӘ йәшерәк быуындың яңғыҙлығын бөтөнләй уйламай ине ошоғаса. Бер еңгәнең һөйләгәнен тыңлағас, оҙаҡ ҡына һеңгәҙәп йөрөнөм. Бер нисек тә башыма һыйҙыра алманым. Әкиәт, тиер инем, еңгәнең өнһөҙ генә күҙҙәренән йәштәрен ағыҙа-ағыҙа һөйләүе ысынбарлыҡ ине. Ысын тиһәң тағы…\n– Әҙәм ышанмаҫлыҡ хәлдәрҙе ысын булһа ла һөйләмә, тиҙәр. Шулай ҙа бер асылғанда һөйләйем әле, – тип башланы һүҙен еңгә. Ҡайнағаң үлгәс яңғыҙ донъя йөгөн һөйрәүе ауыр булды. Утын-бесәнен әҙерләр кәрәк, өс бала. Ул саҡта хәҙерге кеүек хөкүмәт аҡсаны ҡайырып бирмәй ине. Етешмәгәнлек үҙәкте өҙә. Утын-бесән алдырһаң да кеше иренә ялыныр кәрәк. Һүҙ сыҡмаһын, – тип ҡатынын да ҡуша ҡунаҡҡа саҡырам, икеләтә расход. Балаларға ла ауырлыҡ төштө. Шәл бәйләп һатып аҡса эшләйбеҙ. Ҡыҙҙар эргәләрен бәйләй. Үҙем аялап иләйем. Малды ҡарау, хөкүмәт эше лә үҙемә.\n...Шулай бер ваҡыт бәләкәй ҡыҙҙы өйҙәге эштәрҙе ҡараштырырға ҡуштыҡ та бесән йыйырға киттек. Бер урында өс күбәләй бакуй ямғырға эләгеп йыйылмай ҡалғайны. Һуңғы күбәне күбәләп бөтөп ҡуяйыҡ тип ҡыҙҙар менән эңергә ҡалдыҡ. Ҡайтырға йыйынғайныҡ, ҡапыл ғына көслө ел иҫеп күбәнең башын осорҙо. Шул саҡ быуындарым таралып, арыуымды тойҙом. Күбәне төҙәтеп, йәйәүләп ҡайттыҡ. Мунсала сабынһам да, аҙаҡ ял итеп алһам да арыуым үтмәне, киреһенсә, ауырайҙым, тамағыма аш барманы. Өҫтәүенә ныҡ ябыҡтым, эшкә барымым кәмене. Көҙ ҙә етте. Балалар уҡыуҙарына таралышты. Ҡыҙым ялға ҡайтты. Иртән торғас:\n– Әсәй, төндә мейес башынан нимә ҡолап төштө ул? – тип һораны. Кейәүем дә быны ишеткән. Был шулай үтеп китте.\nҠыҙым икенсе тапҡыр ҡайтҡанында ҡыш ине. Ғәҙәттәгесә икәүләшеп кис оҙаҡ ҡына шәл бәйләп ултырҙыҡ. Ятыр алдынан тышҡа сығырға булдыҡ. Өй мөйөшөндә генә кемдеңдер тәрән итеп йыш-йыш тын алғаны ишетелә. Ҡурҡыштан йүгереп инеп киттек. Ҡыҙым ауыл буйынса барлап, ирһеҙ ҡатынға кемдең килеүе ихтималлығын барлай башланы. Иртән тороп тышҡа сыҡтыҡ, ҡарҙа ҡалған эҙҙәр буйынса «төнгө ҡунаҡты» табырға булдыҡ. Әммә теге мөйөштә бер ниндәй ҙә эҙ-фәлән юҡ ине. Был хәл тамам ҡурҡытты. Ауырыуым да көсәйә барғас, Юлыҡтағы игеҙәк күрәҙәселәргә барып ҡарамаҡсы булдыҡ.\n– Ендәр күсенгәндә юлында торғанһығыҙ. Һиңә ен эйәләшкән. Ул балаларыңдың килгәнен яратмай. Яңғыҙ йәшәүеңде көҫәй. Мейесең аҫтына эйәләшкән. Шунан уны алып, йылға аша, өс көрәк тәрәнлегенә күм, – тине.\nБетеү яҙып бирҙе. Ҡайтып ике мейесте лә ентекләп тикшереп сыҡтыҡ. Бер генә йөй булһасы. Мейесем төтәмәй, һәйбәт көйө. Әллә нисә йылдар элек, мин килен булып төшкәнсе үк, бейемем һалған мейес. Минең был өйҙә йәшәүемә лә утыҙ биш йыллап ғүмер үткән. Ышанманыҡ, боҙмаҫҡа булдыҡ. Мейессене лә ҡайҙан табаһың? Уға нисек түләйһең?\nШунан һуң өйөбөҙ тынысланып ҡалды. Үҙемә лә хәл инде. Ә ҡыҙҙарым яңғыҙ йәшәмәҫкә кәңәш итте. Бына ағайыңды индерҙем инде йортҡа. Көн өсөн түгел, дин өсөн, – тип ул еңгә һүҙен тамамланы.\nБеҙ белмәгән әллә ниҙәр барҙыр инде был донъяларҙа.


Өс йыл ҡайсы менән\nТабиптар Өфөлә йәшәүсе ҡатындың эсендә тимер ҡайсы ҡалдыра. Айсина Зиндусова уны өс йыл эс ҡыуышлығында йөрөтә. Һаулыҡ һағындағылар әйтеүенсә, 2012 йылдың 28 майында йөклө ханым эсе ауыртып дауаханға эләгә. Сабыйҙы операция ярҙамында тыуҙыралар. Бала табыу йортонда медицина ярҙамын әсәгә юғары категориялы табиптар күрһәтә.\nӘлфиә Мамаева, йөклө ҡатындарҙың патология бүлеге мөдире: «Мин 36 йыл эшләйем, операция ваҡытында беҙҙә кешенең эс ҡыуышлығында әйбер ҡалдырыу кеүек осраҡтар булғаны булманы. Операция тамамланыр һәм уйымды тегер алдынан алдынан бөтә инструменттар, хатта һәр салфетка иҫәпләнә...»\nӘммә, зыян күреүсе эсемдә сит әйбер тап бала тапҡандан һуң барлыҡҡа килде тип раҫлай. Баш ҡаланың 3-сө бала табыу йорто табиптары иһә ҡайсы уларҙың ғәйебе менән ҡалмауын иҫбатларға тырыша.\nЗөһрә Гурова, Өфөнөң 3-сө бала табыу йорто баш табибы: «Ҡатын операцияны бер тапҡыр ғына кисермәгән. Башҡа дауалау-профилактика учреждениеларында ла операция эшләткәне булған. Акушерлыҡта әлеге медицина инструменты бөтөнләй ҡулланылмай. Шуға күрә осраҡ буйынса профессиональ тикшереү талап ителә».\nБашҡортостандың Һаулыҡ һаҡлау министрлығы тарафынан хәлде асыҡлау өсөн махсус комиссия төҙөлгән. Ауырыу тарихы буйынса барлыҡ дәлилдәр ҙә ҡыҫҡа ваҡыт эсендә тикшереләсәк. Һөҙөмтә шунан һуң билдәле буласаҡ.


Үткән аҙнала, йәғни 2018 йылдың 24-27 октябрь көндәрендә, Зәйнәб Биишева исемендәге Башҡортостан «Китап» нәшриәте Башҡортостаныбыҙҙың көньяҡ райондары халҡы өсөн китап күргәҙмә сауҙаһы ойошторҙо. Ул Башҡортостан республикаһының һәм нәшриәттең ойошторолоуына 100 йыл тулыу айҡанлы уҙғарылды.\n24 октябрҙә китап сауҙаһы Белорет районы Инйәр ҡасабаһында үтһә, 25, 26 һәм 27 октябрь көндәрендә ул Бөрйән районының Иҫке Собханғол, Байназар, Әбделмәмбәт ауылдарында йәшәүсе китап уҡыусы дуҫтарыбыҙҙы һөйөндөрҙө. Китап йәрминкәһендә Байназар, Әбделмәмбәт ауылдарына күрше йәшәгән башҡа ауыл халҡы ла әүҙем ҡатнашты.\nУрындағы халыҡ Башҡортостандың тәбиғәтенә, тарихына, мәҙәниәтенә, билдәле шәхестәренә арналған баҫмаларҙы ҙур теләк менән һатып алды. Шулай уҡ 2019 йылға мосолман, йыртма һәм мәктәп календарҙары, «Ҡөрьән Кәрим» китабының яңы баҫмаһы, уҡыу һәм методик әсбаптар, балалар өсөн әҙәбиәт, фотоальбомдар ҙа бик тиҙ арала үҙ хужаларын тапты. Бынан тыш Мәрйәм Бураҡаеваның «Әҫәрҙәр», «Арғымаҡ», Ибраһим Ғиззәтуллиндың «Үлгәндән һуң утыҙ йыл», Рим Ахмедовтың «Одолень трава», Мостай Кәримдең «Оҙон оҙаҡ бала-саҡ» (башҡорт һәм рус телдәрендә), Сергей Аксаковтың «Ал сәскә» (башҡорт, рус һәм инглиз телдәрендә), Яҡуп Ҡолмойҙоң «Һайланма әҫәрҙәр», «Хәтер мәңгелек (Память - навсегда)» (төҙөүсе авторы Марсель Ҡотлоғәлләмов, рус телендә), Гөлнур Яҡупованың «Ҡатындар», «БР Диниә назараты мосолмандары идаралығына 100 йыл» (коллектив авторҙар, рус телендә), Лира Яҡшыбаеваның «Зәйнулла ишан», «Башҡортостан республикаһы ойошторолоуы (Образование Башкирской республики)» (төҙөүсе авторы Наил Ишемғолов, рус телендә), Ғәли Ибраһимовтың «Кинйә» исемле китаптары ла һәр кемдең күңеленә хуш килде.\nКүсмә китап сауҙаһы ойошторорға рөхсәт һәм ярҙам иткәне, халыҡ менән осрашырға форсат тыуҙырғаны өсөн Белорет һәм Бөрйән районы Хакимиәтенә оло рәхмәтебеҙҙе белдерәбеҙ.\nНәшриәт китап һатыу күргәҙмәһен тиҙҙән республикабыҙҙың тағы ла башҡа район һәм ауылдарына барып ойошторорға ла әҙерләнә.\nХөрмәтле уҡыусым, беҙҙең яңылыҡтарҙы уҡы, тарат, беҙҙең менән бергә бул, район һәм ауылдарҙа уҙғарыласаҡ китап сауҙаларына рәхим ит!!!


Шәйехзада БАБИЧ Өмөт ҡайнап, ташып күкрәгемдән, Көтәм тиҙҙән аҡ көн тыуғанын... » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Әҙәбиәт » Шәйехзада БАБИЧ Өмөт ҡайнап, ташып күкрәгемдән, Көтәм тиҙҙән аҡ көн тыуғанын...\n28 мартта Башҡортостан Автономияһы көрәшсеһе, азатлыҡ йырсыһы, башҡорт халҡының арҙаҡлы улы, шағир Шәйехзада Мөхәмәтзакир улы Бабичтың һәләк булыуына 100 йыл тулды. Үҙенең киң билдәле шиғырында шағир:\nНамыҫ өсөн, тәңрем, йәндән кисәм,\nКилтер вәғәҙә... Ҡөҙрәт ҡулың бир!\nБер йәнемә миллион үлем бир! –\nтип яҙа. Был юлдар, әйтерһең, күрәҙәлек итеп әйтелгән: Башҡортостан Автономияһын раҫлап ҡул ҡуйыуға биш көн үтеүгә шағир вәхшиҙәрсә һәләк ителә. Ҡан менән, йыры менән башҡорт иленең азатлығы өсөн ҡорбан булған атаҡлы шағирыбыҙ ул Шәйехзада Бабич!\nКисә шағир уҡыған “Ғәлиә” мәҙрәсәһендә Башҡортостан йөмһүриәте өсөн көрәштә юлбашсыбыҙ, оҫта ойоштороусы, ғалим Әхмәтзәки Вәлиди менән бергә алғы һыҙыҡта барған, халыҡ азатлығы өсөн йәнен фиҙа ҡылған Шағирҙы халыҡ уның шиғырҙарын яттан һөйләп иҫкә алды:\nАп-аҡ алтын йырҙарымды\nҮҙ туған халҡым өсөн.\nСаф көмөштәй йырҙарымды\nЙырламайым алтын өсөн;\nЙырлайым тик саф көмөштәй\nСаф йөрәк халҡым өсөн.\nиғлан ителеү һәм Каруанһарай ҡулға алыныу мөнәсәбәте менән)\nХәбәр бирһен тиеп: “Булдың азат!\nТеләктәрең алға килеп тора,\nИнеп тора “Дәүләт”, ҡунып тора,\nКүпме шатланһаң да урынлы!..\nҮләм... Ташам... Тормайым, ашам күккә...\nЙөрөгән саҡта башҡорт туғайҙарын\nЙәнем әллә ҡайҙа елкенә;\nТауҙарына менһәм, ҡырҙа йөрөһәм,\nБалҡый йәннәт нуры – гөлөстан,\nМеҫкен башҡорт ауылын килеп күрһәм,\nАңҡый хәсрәт, үлем – гүрестан.\nГүрестандай ғәмле ауылдарҙа\nҠыбырлаша йәнле мәйеттәр,\nЙәнле мәйеттәрҙең ғәмен көйләп,\nИлап аға Һаҡмар, Яйыҡтар.\nЯнып-көйөп, бәғерем өҙгөләнеп,\nЛәғнәт уҡыйым, кемгә – белмәйем,\n“Килер микән аҡ көн беҙгә лә?” – тип,\nУралҡайға ҡарап илайым.\nКүрәм: үҙ олпатын боҙмай һаҡлап,\nУрал ята әкрен, тын ғына;\nАла шунда йәнде тынлыҡ ҡаплап,\nКилә башлай тәмле уй ғына…\nИшеткәндәй булам әллә ҡайҙан\nЫрыҫ, бәхет, өмөт йырҙарын;\nӨмөт ҡайнап, ташып күкрәгемдән,\nКөтәм тиҙҙән аҡ көн тыуғанын.\nТармаҡ-тармаҡ булып һабаҡтары,\nҮҫеп ултыра бер гөл янымда;\nТере, йәшел, ҡуйы япраҡтары\nҠаплап алған һәр бер яғын да.\nЯпраҡҡайҙар бар ҙа башын эйеп,\nТәсбих әйтеп тора тын ғына;\nКөмөш пәрей һыйпап киткән кеүек,\nӨҫтәреңдә яҡты нур ғына.\nҠай бер йәш тармаҡтар өҫкә буйлап,\nҮрелеп менеп бара түшәмгә;\nҠай бер йәш япраҡтар яманһыулап,\nТәҙрәнән ҡарай тыштарға.\nШул япраҡҡайҙарҙың араһынан\nАтып сыҡты бер көн өс сәсәк;\nБер-береһенән береһе еҫле сәсәк,\nҠарап туйыуҙарҙан тыш сәсәк.\nСәсәккәйҙәр гөлдөң һабағында\nОсоп китер төҫлө торалар;\nҠыҙыл нурҙар балҡый үҙәгендә –\nБигерәк нурлы ҡыҙыл шул улар.\nЯпраҡ аҫтарынан наҙланышып,\nИркәләнеп кенә ҡарайҙар;\nҒишыҡ мәлектәре осоп төшөп,\nБәбәктәрен үбеп ялайҙар.\nНаҙлы сәсәккәйҙәр, меҫкенсәктәр,\nҺоҡланһам да, һеҙҙе ҡыҙғанам:\nБик аҙ көндән шиңеп бөтәһегеҙ.\nШуның өсөн үләм һыҙланам.\nНисөн ул япраҡтар башын эйеп,\nНисөн һеҙгә ҡарап торалар?\nҺеҙҙе һөйөп, һеҙгә янып-көйөп,\nҺеҙҙең өсөн доға ҡылалар?\nНик, сәсәктәр, һеҙҙең ғүмер ҡыҫҡа,\nӘллә үҙегеҙ теләп һулаһыҙ?\nӘллә ҡыҙыҡ юҡ был тормошта,\nӘллә йәшәү үҙе иләмһеҙ?\nКүрәм, ишетәм һеҙҙең һыҙлағанды,\nҺиҙәм, һеҙҙән иртә айырылам;\nХоҙай һеҙҙе минән ҡыҙғанғанды\nБелгән өсөн, өҙөлөп ҡайғырам.\nСәсәккәйҙәр, һеҙгә бер үтенес,\nМөмкин булһа, рөхсәт бирегеҙ.\nӘйтмәй ҡалһам, миңә ҙур үкенес,\nКүкрәгемә осоп ҡунығыҙ.\nКүкрәгемә осоп ҡунһағыҙ һеҙ,\nЕҫкәп торор инем туйғансы;\nВаҡыт етеп, иртән һулыһағыҙ һеҙ,\nУслап йөрөр инем туйғансы.\nТәмле еҫегеҙгә иҫергәндә,\nМәдхиәләр йырлап йөрөрмөн;\nАхыр ғүмер мәңге өҫтөгөҙҙә\nМәрҫиәләр көйләп торормон.\nЗәңгәр күҙкәйҙәрең зәңгәрләтеп,\nГүзәл ҡарай минең фәрештәм.\nАһ! Шул күҙҙәр миңә йәндән артыҡ,\nБәхет табам ҡарап тороштан.\nЕбәк сәсен үргән ебәк тартып,\nФирри заттар уны үрешкән.\nЕлбеҙәкләп теккән зәңгәр бәрхәт\nЗифа буйға бигерәк килешкән.\nҺыҙылып төшкән нәҙек тылсым ҡашҡа\nАй нурҙары яуып һырышҡан,\nӘллә ынйы, яҡут, әллә башҡа...\nТеҙелеп төшкән тештәр бер иштән.\nҺөйөнөп-һөйөнөп яна утлы йөрәк,\nБер һүҙ ҡатһа миңә һөйөнөстән,\nТауыштары уның аҫылыраҡ\nСылтырап аҡҡан көмөш инештән.\nФирри заттар кисен айға баҫып,\nНаҙлыҡайым менән күрешкән.\nБер-береһенә шунда ялғанышып,\nАй нурына һарылып үбешкән.\nШуны күреп, күктә хури заттар\nҒишыҡ көйөн йырлап бейешкән,\nШуны ишетеп, ерҙә күбәләктәр,\nГөл-сәсәктәр уйнап көлөшкән.\nЗәңгәр күҙҙәренән шиғыр һибеп,\nКөлөп тора минең фәрештәм,\nБер мин генә түгел, уны күреп,\nЙыһан сәғәҙәткә ирешкән.\nКүк ҡабағы асылған бер нурлы төндә\nКүренде ике аҡҡош көньяғында.\nТөштөләр ҡаңғылдашып осоп барып,\nЗәңгәр офоҡ аҫтындағы серле күлгә.\nКүл әйтте: “Ҡошҡайҙарым, хуш килдегеҙ,\nКүп йылдар айырылышып, буш ҡылдығыҙ.\nҺөйөнөгөҙ инде, ҡоштар, осоноғоҙ:\nМаҡсатҡа бына тағы ҡушылдығыҙ”.\nВә ләкин шайтан ҡорған сихыр менән\nКүл икегә бүленгән уртаһынан.\nИке аҡҡош маҡсатына ҡушылһа ла,\nКүлебеҙ ҡушылмаҫ, тип ҡурҡа шунан.\nИке аҡҡош ике яҡта, күккә ҡарап,\nБергәләп йырланылар ҡағып ҡанат.\nҺылыу ҡыҙ – күл пәрейе һыуҙан сығып,\nЙырҙарын тыңлап торҙо, сәсен тарап.\nШыңғырағас аҡҡоштарҙың тауыштары,\nЕл килеп, күлгә ниҙер тауышланы.\nБиткәйен йыйырсыҡлап, күл йылмайҙы,\nБаш эйҙе ситендәге ҡамыштары.\nҠамыш әйтте: “Һөйөнсө бар Ел бабайҙан,\nЕл бабай алып килгән бер Хоҙайҙан:\nҒирештә теләгегеҙ ҡабул булған,\nАсылыр һеҙгә тиҙҙән яҡты майҙан”.\nАҡҡоштар шатлыҡ менән ҡабындылар,\nҺыу һирпешеп бер-беренә ҡағындылар.\nКүлдән сөйгән тамсылары өҫкә менгәс,\nАй нурында бер-беренә һырылдылар.\nИке тамсы бер булды нур ҡатышып,\nИке йөрәк бер булды юлға төшөп.\nТамсылар ынйы булып кире тамды,\nАй нуры уйнап торҙо күлгә төшөп.\nНурлы ай: “Төн ваҡыты уҙҙы, – тине, –\nҺандуғас таң мәҡамын һыҙҙы, – тине, –\nМин көтәм шәм булыуға ҡараңғыла,\nҠояш атам ҡарар инде һеҙҙе”, – тине.\nАй китте, таң нурланды, ҡояш сыҡты,\nДонъяға йәм аңҡытты, нур балҡытты.\nҠамышлыҡ араһынан ике яҡлап,\nАҡҡоштар күлде буйлап йөҙөп китте.\nХоҙайым мәҙәт бирһен аяҡтарға,\nБер маҡсатҡа талпынған ҡанаттарға!\nАралағы шайтан тауын емерегеҙ, тип\nИлаһи фарман сыҡһын мәләктәргә!


Бөгөн Бөтә Рәсәй халыҡ фронты ағзалары Өфө дауаханалары һәм поликлиналарында хеҙмәтләндереү сифатын тикшерҙе - GTRK.TV — Новости Уфы и РБ\nБөгөн Бөтә Рәсәй халыҡ фронты ағзалары Өфө дауаханалары һәм поликлиналарында хеҙмәтләндереү сифатын тикшерҙе\nБөгөн Бөтә Рәсәй халыҡ фронты ағзалары Өфө дауаханалары һәм поликлиналарында хеҙмәтләндереү сифатын тикшерҙе. Халыҡ табиптарға эләгә алмауына зарлана. Инде бер-нисә йыл һаулыҡ һаклау өлкәһендә үҙгәртеп-ҡороуҙар бара. Табиптарға хәҙер интернет селтәре аша, йә махсус үҙәккә шылтыратып, яҙылырға мөмкин. Әммә, барыһы ла еңел генә күренһә лә, ысынбарлыҡта икенсе төрлө. Белгестәргә яҙылыу ғына түгел, уларға тикшерелеүгә эләгеү ҙә күптәрҙең үҙәгенә үткән. Халыҡ белгестәр етешмәүен аңлап ҡабул итә. Әммә, улар ни өсөн табип бушлай ҡарай алмай, ә түләүле ҡабул итергә ваҡыты бар, тип аптырай. Ә был пациент 2-се төркөм инвалиды. Ул ғинуар айында бушлай УЗИ-ға яҙылған, һөҙөмтәлә июндә генә үтә алған. Поликлиникала башҡа мәсьәләләр ҙә байтаҡ. Мәҫәлән, халыҡты бушлай бахил бирмәүҙәре, бүлмәләрҙең һәм коридорҙарҙың тар булыуы борсой.Бөтә Рәсәй халыҡ фронты вәкилдәре үҙҙәре лә табиптарға яҙылып ҡараны һәм мәсьәләләрҙең үтә киҫкен икәнен аңланы.Поликлиника етәкселеге әйтеүенсә, был ҡумта ярты йыл элек ҡуйылған. Унда пациенттар үҙҙәренең ялыуҙарын һәм тәҡдимдәрен ҡалдырырға тейеш. Әммә, ошо арауыҡ эсендә бер ҡағыҙ ғына ҡалдырылған. Дауахана етәкселеге ҡумтаны асҡас, унда бер генә мөрәжәғәт барлығы асыҡланды. Ҡағыҙҙы ҡалдырған пациент та сираттың оҙаҡ үтеүенә зарланған.Өфөнөң 13-сө клиник дауаханаһы йыл башында уҡ билдәлелек яулағайны. Ғинуар айында бында оло ҡатын рентген кабинетына баҫҡыс яндауырынан шыуышып менгәйне. Ошо ваҡиғанан һуң, Башҡортостан башлығы ҡарары менән дауахананың баш табибы эштән бушатылды. Хәҙер медицина учреждениеһында мөмкинлектәре сикләнгән кешеләрҙе икенсе ҡатҡа күтәреү өсөн махсус ҡоролма һатып алғандар. Ә яңы етәкселек августан лифт эшләй башлаясаҡ, тип вәғәҙәләй.Уҙған аҙнала Рәсәй Президенты Владимир Путин тура эфирҙа халыҡ менән әңгәмәләште. Ундағы күпселек проблемаларҙы Бөтә Рәсәй халыҡ фронты ағзалары асыҡлап, ил башлығына тәҡдим итте. Тура эфирҙан һуң был мәсьәләләрҙе Владимир Путин тиҙ арала хәл итергә ҡушты. Һаулыҡ һаҡлау өлкәһендә лә ыңғай үҙгәрештәр булыр, тип ышана Өфө халҡы.\n23 июня Ипкә килтерелмәгән юл өсөн кем яуап бирә?\n26 июня Республиканың 11 районында ғәҙәттән тыш хәл иғлан ителеүе ихтимал


Ә атының ҡушаматы – Ирәмәл\n21 Ғинуар , 13:09\n«Урал бөркөтө» -2022 йылдың 24 ғинуарында драма Учалы филармонияһы сәхнәһендә ҡуйыласаҡ. Учалы тамашасылары легендар яҡташыбыҙҙың тормош юлын үҙенсәлекле формала яҡтыртҡан был әҫәргә битараф ҡалмаҫ, артистарҙың сығышын ҡарап, әҫәргә үҙ баһаһын бирер тип ышанғы килә.\n2021 йылда республикабыҙ күренекле дәүләт эшмәкәре, хәрби начальник, Граждандар һуғышы батыры, Башҡорт милли хәрәкәтенең актив ҡатнашыусыһы Муса Лут улы Мортазиндың тыуыуына 130 йыл тулыуҙы билдәләп үтте. Легендар комбриг башҡорт милли частәрен ойоштороусыларҙың береһе була. 1919 йылдың октябрь айынан Мортазин Төркостан фронтының Илецк хәрби төркөмөндә Уралдағы аҡ казактарға ҡаршы һуғыша, һуңыраҡ Көньяҡ- Көнбайыш фронтына ебәрелә, аҡ поляктарҙан Киевты азат итеүҙә ҡатнаша. 1920 йылдың июненән Муса Мортазин 2-се атлылар төркөмөнөң командиры була.\nГраждандар һуғышы тамамланғас, Мортазин РККА кавалерияһында яуаплы урындарҙа эшләй. 1920 йылың декабренән Муса Мортазин хәрби-диңгеҙ эштәре буйынса халыҡ комиссары итеп ҡуйыла. 1921-1922 йылдарҙа – хәрби комиссар, БашЦИК председателе, РКП (б)-ның Башҡорт обкомы ағзаһы. Ике тапҡыр Хәрби Ҡыҙыл Байраҡ ордены, алтын сәғәт, көмөш ҡылыс менән бүләкләнә.\nМуса Мортазин-байтаҡ хәрби хеҙмәттәр, «Башҡортостан һәм башҡорт ғәскәрҙәре Граждандар һуғышында» китабы авторы (1927).\n1937 йылда Муса Мортазин ҡулға алына һәм атырға хөкөм ителә. 1956 йылдың 14 июлендә реабилитациялана. 1967 йылдың 11 июлендә сыҡҡанСССР Юғары Советы президиумы указы буйынса наградаларға хоҡуғы ҡабаттан тергеҙелә.\nУчалы районындағы куп башҡорт ауылдарының ир-аттары Муса Мортазин етәкселеге аҫтында хеҙмәт иткән. Мәҫәлән, Мортазин Һәйтәк ауылы аша үткәндә ике взводлыҡ кешене үҙенең полкына ҡуша. Ҡоҙаш ауылынан егеттәр иһә юлда, Наурыҙ эргәһендә, засадаға осрай һәм бер өлөшө ҡырыла. Рәсүл ауылынан Шәмиғолов Фәйзулла Ғәйфулла улы Муса Мортазинда адъютант була, аҙаҡ шуның өсөн репрессияға эләгә. Шуға ла Учалы районы халҡы өсөн М.Мортазин данлыҡлы яҡташ ҡына түгел, яҡын туған, ә Граждандар һуғышы осоронда кемдәргәлер полкташ, яуҙаш, ә ҡайһыларға, хата, дошман да булған. Болғансыҡ заман, ил тарихы өсөн ауыр ваҡыттарҙа йәшәгәнгә күрә, уның хаҡында халыҡ хәтерендә төрлө ҡапма-ҡаршылыҡлы иҫтәлектәр һаҡланған. Муса Мортазин ике тапҡыр берсә ҡыҙылдар яғына, берсә аҡтар яғына сыға. Мортазинды күреп-белгәндәр комбригтың бик ҡыйыу, үткер, талапсан, хата, ҡайһы осраҡта, аяуһыҙ булыуын иҫләр булғандар.\nПольша фронтында хәрби хәрәкәттәрҙә ҡатнашҡан Г.Х. Камалов иҫтәлектәренән: «Беҙҙең атлылар бик етеҙ хәрәкәт итеүе арҡаһында еңелмәҫ булды. Иҫкәрмәҫтән, көтмәгәндә һөжүм итеүе менән дошмандарға сикһеҙ ҡурҡыу тойғоһо уята инек. Аҡ поляктар беҙҙе «ҡырағайҙар», «азиаттар бригадаһы» тип атанылар ».\nМуса Мортазин эсмәүе, тартмауы менән дә башҡаларҙан айырылып торған. «Һалдаттарға эсергә тыйманы, эсмәһә лә, үҙ өлөшөнән баш тартмай торғайны. Үҙенә тейеш булған араҡыны кружкаға ҡойҙороп алып, ситкәрәк китә лә, ниндәй көн торошона ҡарамаҫтан, билгә тиклем сисенеп ташлап, «тауыш көр булһын, күкрәк һыҙламаһын өсөн» тип ыуына ине».\n«Башкавбригада бер заман поляктарҙың полк оркестрын ҡулға алды. Мортазин оркестранттарҙы иҫән ҡалдырып, уларҙан «Интернационал»ды уйнатты, шулай итеп ул һуғыш алдынан үҙенең һалдаттарының хәрби рух көсөн күтәрәрергә булышлыҡ итте». Муса Мортазин үҙе лә бик матур йырлаған, музыканы бик оҫта тойған булған. Уның ҡыҙы Шәүрә атаһы тураһында шулай тип хәтерләй: «Атайыма музыканы абсолют ишетеү көсө тәбиғәттән бирелгән ине, тауышы шул тиклем матур ине ».\nКавалерия полкында шундай тәртип индерелгән булған: күптәнән килгән кадровый аттарҙы бөтәһен дә «А» хәрефенә атарға, запаста торған резерв аттарға иһә «О» хәрефенә башланған атамалар ҡушырға, яңы килгәндәренә «Ч» хәрефенә исем уйларға. Полкта булған писарь аттарҙы ҡайҙа ебәреү һәм ниндәй атама биреү өсөн дә яуаплы була.\nҺалдаттар араһында шундай хәбәрҙәр ҙә йөрөгән: «Морттазинға эштә, һуғышта ғына түгел, хатта ат һайлауҙа ла уңыш йылмая». Ирәмәл ҡушаматлы ат Мусаның ысынлап та хәрби дуҫы була. Мортазиндың тәмәке тартмауына ла аты сәбәпсе булған тиҙәр: Ирәмәл тәмәке еҫен яратмаған икән. Дошман килгәнен аты әллә күпме саҡрымдан да тойор булған. Ул бышҡырып, ҡалтыранып, тыпырсынып, ҡурҡыныс килеүен алдан белгерткән, һәм Муса кисекмәҫтән полкты яуға күтәргән...\nҠаты һәм талапсан булһа ла, Мортазин яу уҙғас үҙенең яуҙаштарына бик иғтибарлы булған тиҙәр. «Муса һалдаттар менән үҙен тиң тота ине, - тип иҫләгән каптенармус Миңлейәр Баймөхәмәтов. - Ул һәр саҡ егеттәр менән бергә булды, йыш ҡына улар менән бер котелоктан ашаны». Муса Мортазиндың бөтә поход ауырлыҡтарын һалдаттар менән тиң тартыуы хаҡында Дунаевтың «Һуғыш ветерандары» статьяһында ла әйтеп үтелә: «Муса Мортазин ҡыҙыҡлы, ҡыйыу, аҡыллы хәрби начальник ине, ул Суворовты бик ихтирам итә ине һәм үҙен дә нәҡ Суворовса тота ине: уңайлыҡтарҙан баш тартып, ябай һалдаттар менән бергә ашап йөрөй торғайны. Тап ошо Суворов принциптары уға һуғышта ярҙам итә ине».\nБашкавбригада частәре менән берлектә Муса Мортазин Бөрйән-Түңгәүер кантонында башланған халыҡ восстаниеһына бәйле килеп тыуған сәйәси аңлашылмаусанлыҡты хәл итеүҙә лә ҡатнаша. Нәҡ уның ҡатнашыуы күпләп ҡан ҡойошто туҡтатырға булышлыҡ итә лә инде.\nРепрессияға дусар ителгән комдивтың ғаиләһендә алты бала була. Уларҙың һәр ҡайһыһының яҙмышы бик аяныслы. Былар инде айырым һөләшеү өсөн тема.\nМуса Мортазиндың яҙмышы яҙыусылар, художниктар, драматургтар ижадында ла ҙур ҡыҙыҡһыныу уятты. Яҡташыбыҙҙың тормошона арнап байтаҡ китаптар яҙылған: Раиса Устинованың «Розы и шипы комбрига Муртазина», Рәүф Насировтың «Ҡылыс ҡында килешә», Азат Ярмуллиндың «Муса Мортазин», Рәүеф Шаһиевтың 2020 йылда «Халыҡ улы Муса Мортазин» исемле китаптары, «И совесть, и жертвы эпохи» исемле китапта Ғәзим Шафиҡовтың «Для ратных дел рожденный» исемле ҙур очеркы һәм башҡалар. Легендар комбриг исеме Сибай, Баймаҡ, Учалы ҡалаларында, Учалы ауылындағы урамдарға бирелгән. Муса Мортазиндың тыуған ауылы Көсөктә уның шәхси һәм хәрби тормошона арналған музей асылған, бында билдәле яҡташыбыҙҙың документтары һәм шәхси әйберҙәре ҡәҙерләп һаҡлана. Учалы районында уның исеменә арналған премия булдырылған.\nМуса Мортазин, Фәттәх Ибраһимов һәм Башкавбригаданың башҡа командирҙары образы билдәле совет художнигы Василий Яковлевтың «Красные командиры» тип аталған картинаһында (1928) һынландырылған. Был картина күп тапҡыр выставкаларҙа ҡатнашҡан, бөгөнгө көндә РФ Хәрби көстәре Үҙәк музейында һаҡлана.\n2021 йылдың аҙағында Сибай дәүләт драма театры сәхнәһендә Наил Ғәйетбаев пьесаһы буйынса режиссер, БР атҡаҙанған артисы С.Ғ. Әфләтүнов ҡуйған «Урал бөркөтө» исемле драматик версияың премьераһы булып үтте. Был сәхнә әҫәре легендар яҡташыбыҙҙың данлы ла, фажиғәле лә яҙмышы тураһында һөйләй. 2022 йылдың 24 ғинуарында иһә драма Учалы филармонияһы сәхнәһендә ҡуйыласаҡ. Учалы тамашасылары легендар яҡташыбыҙҙың тормош юлын үҙенсәлекле формала яҡтыртҡан был әҫәргә битараф ҡалмаҫ, артистарҙың сығышын ҡарап, әҫәргә үҙ баһаһын бирер тип ышанғы килә.\nФәнүр Шаһиев, тыуған яҡты өйрәнеүсе.